رۆناڵدۆ ركابەرى ميسى و نيمار دەكات لە سەر خەڵاتى باشترين ياريزانى جيهان – كوردسپۆرت\nسەرەكى/ جيهان/رۆناڵدۆ ركابەرى ميسى و نيمار دەكات لە سەر خەڵاتى باشترين ياريزانى جيهان\nرۆناڵدۆ ركابەرى ميسى و نيمار دەكات لە سەر خەڵاتى باشترين ياريزانى جيهان\nئەمرۆ هەينى كاتژمێر ٤ى عەسر لەلايەن يەكێتى تۆپى پێى جيهانى ناسراو بە (فيفا) ليستى سێ ياريزانى پاڵێوراو بۆ بوون بە باشترين ياريزانى جيهان ئاشكرا كرا كە بريتين لە هەريەكە لە رۆناڵدۆ و نيمار و ميسى.\nرۆناڵدۆ توانى يانەكەى (رياڵ مەدريد) بۆ جارى دووەم لەسەر يەك بكات بە پاڵەوانى خولى يانە پاڵەوانەكانى ئەوروپا و نازناوى ژمارە ١٢ى بۆ بەدەستهێنا ئەمە لە كاتێكدا توانيان نازناوى لاليگا و سوپەرى ئەوروپا و سوپەرى ئسپانيا مسۆگەر بكەن.\nهەريەكە لە ميسى و نيماريش توانيان جامى شاى ئسپانيا بەدەستبهێنن, بەڵام وەرزى رابردوو ميسى توانى ببێتە گۆڵكارى خولى پلە يەكى ئسپانيا بە ٣٧ گۆڵ.\nهەروەها جيانۆ لۆجى بوفۆنى گۆڵپارێزى يانەى يوڤانتۆس كە وەرزى رابردوو سەركردايەتى يانەكەى كرد و توانيان نازناوى كالچيۆ بۆ جارى شەشەم لەسەر يەك, جامى ئيتاليا بۆ جارى سێيەم لەسەر يەك و گەيشتن بە يارى كۆتايى چامپيۆنزليگ مسۆگەر بكەن, لەگەڵ كيلۆر ناڤاسى گۆڵپارێزى رياڵ مەدريد و مانوێل نوێرى گۆڵپارێزى يانەى بايەرمونيخ ركابەرى دەكەن لەسەر بەدەيتهێنانى نازناوى باشترين گۆڵپارێزى جيهان.\nبەڵام كێبرێكى باشترين راهێنەرى جيهان بۆ ساڵى ٢٠١٧ لە نێوان هەريەكە لە (زينەدين زەيدانى راهێنەرى رياڵ مەدريد) و (ئەنتۆنيۆ كۆنتى راهێنەرى چێلسى ئنگليزى) و (ماسيمليانۆ ئەلێگرى راهێنەرى يانەى يوڤانتۆس)دايە.\nهەروەها كێبركێكان تۆپى پێى ئافرەتان لە نێوان هەريەكە لە (دينا كاستيانۆس) هێرشبەرى فەنزوێلى و (كارلى لويد)ى ناوەراستكارى ئەمريكى و (ليكى مێرتينز)ى هۆڵەندى دايە.\nبرياروايە لە ٢٣ى مانگى ١٠ى ئەم ساڵ لە ئاهەنگێكى نمونەيدا ناوى باشترينەكان ئاشكرا بكرێت و خەڵاتەكان دابەش بكرێت.


خەڵکى عەفرین وەک شایەتحاڵێکى تاوانەکانى چەکدارانى سەر بە تورکیا هۆشدارى دەدەن لەوەى، تورکیا دەست بەسەر هەر ناوچەیەکدا بگرێت دەیکات بە “کوشتارگە”.\nپاش ئەوەى لە 18ى ئازارى ساڵى ڕابردوو تورکیا بەیارمەتى چەند گروپێکى توندڕەوى چەکدار دەستى بەسەر عەفریندا گرت و داگیرى کرد، لە ئێستادا هاوڵاتیانى ئەو شارە هۆشدارى دەدەن لەوەى تاوانە “قێزەونەکان”ى تورکیا لەو ناوچانە دووبارە ببنەوە کە بە نیازە دەستیان بەسەردا بگرێت.\nئۆپراسیۆنەکەى تورکیا بۆسەر ڕۆژئاواى کوردستان بەردەوامى هەیە و هەسەدە و شەڕڤانانیش بەردەوامن لە بەرگریکردن و لە چەند لایەکیشەوە شکستیان بە پێشڕەوییە زەمنینییەکانى تورکیا هێناوە.\nبەگوێرەى هەواڵێکى ئاژانسى هاوارنیوز: “دانیشتوانى کانتۆنى عەفرین کە خۆیان شایەتحاڵى وەحشیگەرییەکانى تورکیا بوون، دەڵێن تورکیاى داگیرکار هێشتا لە بەکوشتارگەکردنى عەفرین بەردەوامە، گرنتیش نییە لە باکور و ڕۆژهەڵاتى سوریا ئەو کارە قێزەونانە دووبارە نەکاتەوە”.\nئەو ئاژانسە لەزمانى چەند دانیشتویەکى عەفرینەوە وێنەى تاوانەکانى تورکیاى لە شارەکەیان گواستوەتەوە، ئەوەش وەک هۆشدارییەک لە دووبارە نەبوونەوەى.\nتۆپباران و هێرشە ئاسمانییەکانى تورکیا بۆسەر ڕۆژئاواى کوردستان بەردەوامییان هەیە، وەک بەشێک لە میدیاکانى ناوچەکە خستویانەتەڕو، تورکیا سەنتەرى شارەکان و خەڵکى سڤیل دەکاتە ئامانج.\nلەبەرامبەر هەواڵى پێشڕەوییەکانى تورکیا کە میدیا تورکییەکان باسیان لێوەکردووە، شەوى ڕابردوو مستەفا بالى، وتەبێژی ھەسەدە ڕایگەیاند: “تاکو ئێستا شەڕی کۆڵان بە کۆڵان لە سەری کانێ ڕووینەداوە، ھەندێک جار چەکدارەکانیان دزە ئەکەن، بەڵام مامەڵەیان لەگەڵ دەکەین، ئێمە ناھێڵین سوپای تورکیا و گروپە ئیسلامییەکان بە ئاسانی پێشڕەوی بکەن، ئەوان ھەندێک شوێن بەو ئاسانییە ناگرن کە ھەندێک کەس پێشبینی ئەکەن”.


بسمارک و پاشای بایەرن و کۆشک و پرسی یەکگرتنی ئەڵمان.\nبسمارک ھەر ئەو کاریزمایە نەبوو، کە ڤیلھێلمی پاشای پرووسیا دەیووت: «زۆر زەحمەتە پاشایەتی بکەیت لە ژێر دەسەڵاتی ڕاوێژکاریی بسمارک دا»...\nبسمارک لە ئاستی دەرەوەدا بە شەڕی وڵاتانی : دانیمارک و نەمسا / ھابسبۆرگ و فەڕەنسا و سەرکەوتنی بەدەستھێنا و ئەڵمانی یەکخست. لە ئاستی ناوخۆشدا، چەندین ستراتیژ و تاکتیکی گرتبەر، ھەر لەھەڕەشە و گوڕەشەوە، تا دەگاتە بەخشینی دیاری و ڕێکەوتنی ژێر بەژێر...خۆ دەیتوانی دیسان بەشەڕیش ھەندێ دەستکەوت بەدەست بھێنێ. بەڵام....\nیەکێ لە شێوازەکانی بۆ گەیشتن بە خەونە گەورەکەی، بریتییە لەم باسە، کە بەشێکە لە وتارێکی بەندە لەسەر مێژووی یەکگرتنەوەی ئەڵمانیا و بەمزوانە پێشکەشتانی دەکەم...\nھیوادارم بۆ دۆخی کورد سوود لەم ئەزموونەوە وەربگیرێت. دیارە گەر خۆفرۆشی و جاشێتی بۆ پارە و ماڵی دنیا بێت، یان حەزی خۆ بەزلزانین و کەللەڕەقی بێت، بە شێوەیەک لە شێوەکان وەک بسمارک چارەسەری کردووە، کوردیش دەتوانێ بیکات.\nبەڵام گەر ناپاکی و خاکفرۆشی دەستچێنی داگیرکەر و دوژمنان بێت، ئەوەیان تەواو سەختە و پێویستی بە بیرکردنەوەی قووڵتر و چارەسەری حەکیمانەتر ھەیە..\nھیوادارم ساڵی ٢٠٢١ پڕ بێت لە ھەنگاوی تەبایی نێوخۆ و کلک و گوێ کردنی ناپاکان و بنەبڕکردنی خەون و پلانەکانی داگیرکەران ....\nجگە لە ڕێکەوتنامەیەکی بەرگریی ساڵی ١٨٧٠ لە نێوان دەوڵەتۆکەکانی باکوور و باشووردا، ھیچ پەیوەندییەکی تری سیاسی باکوور و باشووری ئەڵمانیای پێکەوە نەدەبەست. بەپێی ئەم ڕێکەوتنامەیە،پێویست بوو لەسەر ھەر لایەکیان،گەر تووشی ھەڕەشە و شەڕ بوون، لایەنەکەی تر بێتە ھانایەوە. دەوڵەتۆکەکانی باشوور زیاتر لەژێر ھەژموونی ئیمپراتۆرێتی ھابسبۆرگدا بوون. بیسمارک دەستی کرد بە گفتوگۆ و گرتنەبەری چەندین شێواز بۆ ڕازیکردنی پاشاکانی ئەم دەوڵەتۆکانە، بۆ ئەوەی بێنە پێشەوە بۆ یەکگرتن. پاشا باڤاریا König Ludwig II لەبەر گرنگی پێگە و ھەرێمەکەی سەرسەختی زۆری دەکرد و کۆمەڵێ داواکاری لە بیسمارک ھەبوو وەک: "سیفەتێکی تایبەتی بدرێ بە باڤاریا، مافی نوێنەرایەتی دیبلۆماسی سەربەخۆی ھەبێت، سوپای خۆیی ھەبێت، داوای ٨ دەنگ/ کورسی ناو ئەنجومەنی کۆنفدراسیۆنەکەی دەکرد". ئەوەی جێی سەرنجە سەرکەوتنە مەزنەکان دڵی بیسمارکی زۆر خۆش و واڵا کرد بوو، لێ ھێنانەدی خەونی یەکگرتنی تەواوەتی، کە دوا ئامانجی بوو لەھەر شت زیاتر لای پیرۆز بوو. بۆیە بەردەوام لە کاردا بوو بۆ گەیشتن بە دوا قۆناخی سەرفرازی. دواجار بۆ ڕازیکردنی تەواوی پاشای بایەرن، بسمارک دەیزانی پاشای ناوبرا زۆر حەزی لە کۆشک و تەلار و شوێنی ڕازاوەی تایبەتە و حەزدەکات خۆی پێ ھەڵداتەوە، بۆیە بڕیاری دا گرانترین و جوانترین و بەناوبانگترین کۆشکی ئەو سەردەمەی بەناوی Schloss Neuschwanstein بۆ بکڕێ بە ٥,٢ ملیۆن مارکی زێڕ، کە دەکاتە نزیکەی ٩٠ ملیۆن یۆرۆی ئیمڕۆ. ئەم کەینوبەینە دوای نزیکەی ١٠٠ ساڵێ لە ١٩٦٨ ئاشکرا بوو لە ڕێگەی نامەیەکی پاشای نابراو بۆ بیسمارک.


Курдипедиа - کوردستانی نوێ\n📄 کوردستانی نوێ | Группа: Публикации | Язык статьи: 🏳 کوردیی ناوەڕاست\n#یەکێتیی نیشتمانیی کوردستان | #مام جەلال | #هەولێر | #سلێمانی | #وەزارەتی رۆشنبیری | #کۆیە | #رواندز | #مەریوان |\n12. 👁 12-01-1992\n13. 👁 31-08-1996\n📰 публикация: 📰 Газета\n➕ Добавил (Hawrê Baxewan) на Jan 14 2010 4:38PM\n✍ Этот пункт недавно дополнено (Hawrê Baxewan) на: Jan 12 2019 9:19AM\n👁 Этот пункт был просмотрен раз 19,400\n📷 Фото файл 1.0.3 20 KB Jan 11 2019 4:59PM Hawrê Baxewan\n📷 Фото файл 1.0.2 35 KB Jan 11 2019 4:57PM Hawrê Baxewan\n📷 Фото файл 1.0.1 20 KB Jan 14 2010 4:38PM Hawrê Baxewan


بەپێشەنگایەتی ژنانی گەنج هەتا ئازادی رێبەر ئاپۆ ناسرەوین\n7 ئازار, 2017\nوەک ژنانی گەنجی رۆژهەڵاتی کوردستان بە ڕووحی تێکۆشانی ژنانی بەرخودێری مێژوو کلارا زێتکن، ڕۆزا لوکسەمبۆرگ، لەیلا قاسم، سەکینە جانسز، ٨ی ئادار لە تەواوی ژنانی جیهان کە لەبەرامبەر زیهنیەتی پیاوسالاری لەناو تێکۆشاندان پیرۆز دەکەین. ئێمە وەك ژنان زیهنیەتی پیاوسالاری و هەر جۆرە سیاسەتێکی چەپەڵانەی بەم شێوەیە قبوڵ ناکەین و تا دوا هەنگاو بۆ ئازادی ژن تێکۆشان دەکەین. ئەو زیهنیەتەی کە ژن وەك مرۆڤێك نابینێت و بە کەرەستە پێناسەی دەکات، پڕش و بڵاو دەکەین.\nهەروەها ئەو تێگەیشتنەی کە ژن بێ ئیرادە دەکات، لەژێر سایەی پیاو گەورەی دەکات و بە کلتوری دەستدڕێژی (تەجاوز) تەهدیدی دەکات، هیچ کاتێك ئەمانە قبوڵ ناکەین و لە هەموو گۆڕەپانێکاندا تێکۆشانمان بەرز دەکەین. ئێمە بڕوامان بە هێزی ژن هەیە، ژن دوژمنی هەرە گەورەی سیستەمی . هەروەك دەزانرێت دەوڵەتی ئێران بە زیهنیەتی ئایینپەرەستی، دەیەوێت مێشك و بیری ژنانی جەوان، وەڵاتپارێزی، شۆڕشگێڕی و ئازادیخوازی داگیربکەن، دەیەوێت کە ئەوان لە ناسنامەی ڕاستەقینەی خۆیان دوور بکەونەوە. ئەوان خوازیاری ئەوەن کە ژن تەنیا خۆی بە موڵکی پیاوێك بزانێت و لەبەرامبەر پیاو سەردانەوێنێت بەڵام ژنانی بەرخودێر هەرگیز سەریان دانانەوێنن.\nلەهەمان کاتدا ژنانی جەوان و بەتایبەت ژنانی ڕۆژهەڵاتی کوردستان بە پارادیگمای کە ڕێبەر ئاپۆ پێشیخستووە خۆیان بەڕێخستن دەکەن. سەڕەاڕای ئەوەش بۆ ژیانێکی ئەخلاقی و سیاسی تێکۆشانی خۆمان لەگەڵ هەموو ژنانی ئازادیخواز بەردەوام دەکەین. ژنانی جەوانی ڕۆژهەڵاتی کوردستان خاوەنداریەتی لە میراتی ساریا، شیرین ئەلەم هولی، ئاخین، سەرهەڵدان و زیلانەکان دەکەن. بە بەردەوامکردنی ئەو ڕێگایەی کە ئەوان بونیادیان ناوە، لە بەرزڕاگرتنی تێکۆشانی ئەواندا جێگە دەگرین. لەسەر ئەو بنەمایانە و نرخەکانی بەناوی شەهید دەرسیم تۆڵهەڵدان ئێمە هەڵمەتێکی نوێمان دەستپێکردووە. وەك یەکێتی ژنانی جەوانی ڕۆژهەڵاتی کوردستان، بانگەوازی ئێمە بۆ ژنانی جەوانی ڕۆژهەڵاتی کوردستان و ئێران ئەوەیە کە تێکۆشانی خۆیان لەبەرامبەر دوژمنی داگیرکەر بەرز کەنەوە.\nبۆ پاراستنی نرخەکانی ئازادی بە تایبەت ئازادی ژن، بانگەوازی لە هەموو ژنانی جەوانی ڕۆژهەڵاتی کوردستان دەکەین کە خاوەنداریەتی لە ناسنامەی خۆیان بکەن و بەشداری ڕیزەکانی گەریلا ببن و بە ڕووحی ژنانی جوان لە شاخەکانی کوردستاندا ئازادی مسۆگەر بکەن. گەرەک ئێمە نموونەیەکی پڕشنگدار و پێشەنگ بۆ سەرجەم ژنانی ناو کۆمەڵگا بین. هەر بۆیە بە کین و نەفرەتێک کە لە زهنیاتی داگیکەری هەمانە بەرەو ئازادی ڕێبەر ئاپۆ هەنگاو دەنێین.\nکۆردیناسیونی یەکێتی ژنانی گەنجی رۆژهەڵاتی کوردستان\n٧ی ئاداری ٢٠١٧


پرسیار..گومان..خەیاڵ..خۆپیشاندان..بەرەنگاری.. خوێن ،بۆ ئازادی..! – Denegkan\nbyکامه‌ران\tFebruary 24, 2011\tگشتی\nهەر کاتێک خەڵکی ئازادیخوازی کوردوستان ، باسیان لە پێشمەرگە کردبێت ، ئەوا زۆر بە سادەیی و سانایی باسیان لە مرۆڤی کردوە کە تەنها دوو بەرە دەبینێت..وە بەرەی سەرەکی لە بیر و هۆشیدا هەیە، بەرەی داگیرکار و داگیرکراو..بەرەی چەوساوە و چەوسێنەر، بەرەی زۆردار و زۆر لێکراو ، بەرەی عەدالەت و ناعەدالەت ، بەرەی ئازادی خوازو بەرەی سەرکوتگەر، بەرەی تێر و بەرەی برسی..! بەرەی هەژار و بەرەی پارەدار..!\nپێشمەرگە لە دیدی هاوڵاتیاندا ئەو مرۆڤەیە کە لەم ژیانەدا یەکەمین و گەورەترین هیواو ئومێدی تەنها ئازادی و رزگاری و خۆشگوزەرانی میللەتەکەیەتی و، بێجگە لە تموحی مەعنەوی کە دەیەوێت و بەتواناتر بیت..چاوی تیژتر بێت..خوێنی زیاتر بێت..خۆڕاگری و بەرگری زیاتر بێت..تا بتوانیت بەردەوامبێت لە هەوڵ و تێکۆشان بۆ پاراستن و بەرگری لە کۆمەڵگاکەی..هیچ تموحێکی مادی و ئابووری لە ژیانیدا نی‌یە!!\nوە خەڵكی کوردستان پێشمەرگە و ڕۆڵەکانیان لە یەکدی جیا ناکەنەوە، وە پێشمەرگە هەرچەند لە ڕووی بایەلۆژی و خوێنەوە ڕۆڵەی هەموو میللەت نی‌یە بەڵام هەموو میللەت بە ڕۆلەی خۆیانیان دەزانن.! بۆیە پێشمەرگە زۆر بە ئاسانی بە بێ پرس..بەبێ ترس..دەتوانێت لە نێو میللەتەکەیدا بێت و بچێت..!! هەموو سات دەرگای ماڵی ماڵاکانی میللەتەکەی بۆ ئاواڵایە..! پێشمەرگە شەو و ڕۆژ..بە سەرما و گەرما..خۆی وون ناکا..هیچ کارێکی نهێنی و شاراوەی نی‌یە لە میللەت، چونکە پێشمەرگە بەشێکە.. ئەندامێکە لە جەستەی میللەتەکەی..، پێشمەرگە دەینەمۆی هێزی بەرگری و ڕاپەڕین و ڕووبەڕووبونەکانە لە گەڵ دەستەڵاتدا..هێز و دەینەمۆی بیرە جیاوەزەکانی یەک میللەتە..هێزی دێنەمۆی پێشکەوتن و گۆڕانکاریەکانی وڵاتە گەر پێشمەرگە دابەش بوو ناو و نیشانی سروشتی خۆی لە دەست دەدات و دەبێتە میلیشیای حیزبی ..دەبێتە چەتە و چەکداری مافیایی..!!\nوە میللەت ناتوانیت واز لە پێشمەرگە بهێنیت و پێشمەرگەش ناتوانیت هەرگیز واز لە میللەتەکەی بهێنیت، بە جیابونەوەی میللەت و پێشمەرگە هەردوو تووشی بێهێزی دەبن و بەرەو مەرگ دەچن..!! کەواتە پێشمەرگەو گەل تەواوکراو و هاوخەم و هاو هیوای یەکن..!\nپێشمەرگە هەرگیز ناتونێت لە نێو گەڕەک و دێ و شار و وڵاتەکەیدا، لەبەر جیاوازی سیاسی و بیروڕا، هاوڵاتەکیەک ئازار بدا ڕاپێچی زیندانی بکا یان خەڵتانی خوێنی بکا ..چونکە خۆی بۆ ئازادی خەبات دەکات..! وە پێشمەرگە هەرگیز نەک ناتوانێت بەرەنگاری هەستان و ڕاپەڕین و شۆڕشی گەل و میللەتەکەی ببێتەوە، بەڵکو دەبێتە هێزی پشتیوان و بزوێنەر و قوربانی و خۆی لە پێناویدا بەخت دەکات.. وە پێشمەرگە نە دەتوانێت پرچی کیژیكی عاشق بە دەستیەوە بئاڵینێ و بەرەو شوێنی ونبونی ببات..وە نە دەتوانێت گوللە بە سەر سنگی گەنجێکی ئازادیخوازەوە بنێت و شەهیدی بکات، جوونکە پێشمەرگە خۆی عاشقی ئازادی‌یە..،وە هاوپشتی هەموو ئازادیەکانە..ئازادی پرسیار و گومان..ئازادی بیروڕا..ئازادی رەخنە..ئازادی بڕیار و خۆپیشاندان و هاوارکردن دژ بە نا عەدالەتی و ستەم..ئازادی ڕەتکردنەوەی هەر دەستتەڵات و سەرۆکێكی نەویسترا و نەخوازراو ..ئازادی چٶنیەتی ژیان کردن…هتد..!!\nوە پێشمەرگە دژی بڵاوکردنەوەی هیچ ڕۆژنامەیەکی هەواڵی و فکری و سیاسی نی‌یە، وە پێشمەرگە هەرگیز ڕۆژنامەنوس و نوسەر تیرۆرناکات .. زیندانی ناکات .. ئازاری نادات چونکە پێشمەرگە خۆی هەڵگری هەواڵ و موژدەیە..هەڵگری بەیان و پەیامە و دەیەوێت بە ئازادی پەیامی میللەتەکی بە دەست بگات..وە پەیامەکانی خودی خۆشی بە میللەت بگەیەنێت ..!\nوە نەبونی ئەم ئەنانیەتە لە سروشتی کەسایەتی پێشمەرگەدا، ئەوە لە دەروونی هاوڵاتیاندا دروست دەکات کە گەورەترین متمانە بە پێشمەرگە ببەخشن و کەمترین گومانی ناپاکی لێ نەکرێت..وە بونی ئەم دیسپلین و مەبدەئە لە کەسایەتی پێشمەرگەدا، وا دەکات کە هیچ حیزب وڕێکخراو و تاقمێکی دژ بە گەل نەتوانێت هێزی یەکگرتو و سەربەخۆی پێشمەرگە، دەستەمۆ و تەخوین و تەخریب بکات و بیکاتە یاساوڵ و پاشکۆی دەستەڵاتی خۆیی و بە دژی بەرژەوەندی میللەت بەکاری بهێنێت.. وە مێژوو ئەو ڕاستیەی بۆ سەلماندوین، کە هێزی هەموو حیزب و دەستەڵاتێک، دژی هەستان و ڕاپەڕینەکانی سەربەخۆی میللەتە..!!\nبە پێ‌ێ ئەم پێوەرانەی سەرەوە، ئایا پێشمەرگە وەک هێزێکی ئامادە و سەربەخۆ..وەک هێزی هاوپشتی و بەرەی ستەملێکراو و چەوساوە، لە ئێستای کوردستاندا بونی هەیە..؟! ئایا ئەگەر هێزێک بە ناوی هێزی پێشمەرگە بۆ پاراستن و بەرگری لە کوردستان و هاوڵاتیان بونی هەیە..؟ ئەی بۆچی خەڵکی کوردستان لە شەڕی ناوخۆی نێوان هێزە چەکدارەکانی بە ناوی(پێشمەرگەوە)، دەترسن ..؟! ئەی ئەو هێزە چەکدارانە دەبێت ناو بنێین چی کە ڕێگا لە داوا وخواستەکانی خەڵک دەگرن..؟! ئەو هێزە چەکدارانە دەبێت ناو بنێین (چ هێزێکی چەکدار ) کە گوللە دەنێت بە سنگی کوڕان و کچانی خۆپیشاندارانەوە..؟! وە لە هەل و مەرجی ئێستای کوردوستاندا ئەرکی بەرگری و پاراستنی ژیانی هاوڵاتیان، لە دەستی داگیکاران و دەستەڵاتە هەمەجی‌یەکان، چ هێزێک هەیە جێی متمانە پێکراوی خەڵکە، تا پشتیوانی لێ بکات..؟! ، ئەو هێزە ناوی چی‌یە و کام هێزە..؟ ئەگەر وەڵامی باو، یان وەڵامی حیزبەکانی دەستەڵات ئەوە بێت کە (هێزی چەکداری حیزبەکانە) یان هیزی ( زێرەڤانی‌یە)، خوێنڕشتن و بریندار و شەهید بونی لاوەکانی ئەم میللەتە لە ڕۆژەکانی (١٩،١٨،١٧-شوباتی ٢٠١١) کە بە دەستی هێزەکانی پدک روویدا، ئەو ڕاستیەمان بۆ دەرکەوت کە ئەمانە نەک پێشمەرگە و هێزی بەرگری و پارێزەری خەڵکی کوردستان نیین بەڵکو کۆمەڵی چەکداری کوێری بێ کۆنتڕٶل و دوور لە هەر بیرکردنەوەکی ئیناسنین، واتا هیزێکی چەکداری میلشیایی و بەربەری دژ بە بەرەی ئازادیخواز و بەشمەینەتی کوردستانن..!\nوە هەر لە شەڕی ناوخۆی شارەکانەوە هێزی پێشمەرگە مانایەکی نەماوە..! جەستە و هێزی پێشمەرگە لە سروشتی خۆی سڕاوەتەوە و مەهامی ئەسڵی هێزی پێشمەرگە لە نێوان حیزبەکاندا وون بوە و تواوەتەوە و پارچە پارچە بووە..! دەستەکانی چەند حیزبێک گرتویەتی و بۆ پاراستنی دەستەڵاتی گەندەڵ و نا عەدالەتی خۆیان بەکاری دەهێنن..! وە قاچی چەپی حیزبێکی دی گرتویەتی و قاچی ڕاستی حیزبێکی پێچەوانەی دی گرتویەتی، کە بە دژی ئاراسەتە و ئامەنجەکانی ئەسڵی خەڵک بەبێ ویستی خۆی هەنگاوی پێ دەنێن..وە مێشکی کە بەرهەمهێنی تێڕامان و هوشیاری و بیرکردنەوەیە لە هەر مافێک، ئەوا هەر ساتەی حیزبێک بە پێ‌ی باوەڕ و سیاسەتی وەهمی خۆی بێ هۆشی دەکات..! کەواتە (هێزی پێشمەرگە) بەو پێوەرانەی سەرەوە، وە بە دیدی سەربەخۆی خەڵکی کوردستان، ئێستا بونی نی‌یە..!\nبۆیە دەبێت هەموو هەوڵ بدەین بۆ دۆزینەوەی جەستەی وونبوی پێشمەرگە و هاوسەنگ و هاوتاکردنی لەگەڵ بەرژەوەندی و ئامانجی سەربەخۆی گشتی میللەت ..تا ئەم هێزە بتوانێت بەرگری و پاراستن لە ئیدارە و گوزەران و ژیانی گشتی میللەت بکات..!\nئەوە پێشمەرگە نی‌یە، کە ئێستا جەستەی سەربەخۆی خۆی لە سایە و باوەشی حیزب و دەستەڵاتدا داناوە، وە لە خزمەت دەستەڵاتدا، کۆێرانە بەبێ ئامانج دەستی لە سەر پەلەپیتکەی چەکێکە کە لوولەکەی ڕووی لە سنگی هاوژیان و هاوخەم و هاوکێشەکانی میللەتەکەیەتی..بەڵکو ئەوە هیزێکی بێهۆش و بێ ڕۆحە، وە خاڵی‌یە لە هەر مۆرکێکی ئینسانی خاوەن هەست و بیرکرنەوە..!\nPrevious نامەیەک لە کاروان عومەر کاکەسوور و دلۆڤان محەمەد سەرسپییەوە بۆ خەڵکی هەولێر\nNext دەسەلات شۆرشی نێرگز ناشیرین دەکات


پارێزگارى سلێمانى چەند ڕێنماییەکى بۆ ڕۆژانى جەژن دەرکرد ’ڕێ بە سەردان و قەرەباڵغى دەدرێت؟’\n2020.05.17 - 19:20\nپارێزگارى سلێمانى لەمیانەى کۆبوونەوەیەکى لەگەڵ ئەندامانى لیژنەى ئۆپراسیۆنى پارێزگاکە 22 ڕێنمایى نوێى بۆ خۆپارێزى لە ڤایرۆسى کۆرۆنا لە رۆژانى جەژنى ڕەمەزاندا، دەرکرد.\nلە راگەیەندراوێکى پارێزگارى سلێمانى کە تیایدا رێنماییەکان خراوەتەڕوو داوا لە هاووڵاتیان کراوە کە لە ڕۆژانى جەژندا نەچنە سەر قەبران و لە تێکەڵاوبوون خۆیان بەدووربگرن و پابەندى رێنماییە تەندروستییەکان بن.\nلەبەشێکى ترى رێنماییەکاندا ئاماژە بە بەردەوامى کردنەوەى مزگەوت و پەرستگاکان کراوە لە ڕۆژانى جەژندا بەگوێرەى ئەو رێنماییانەى کە وەزارەتى ئەوقاف و کاروبارى ئاینى و وەزارەتى تەندروستى دیارى کردوون.\nئەوەش رونکراوەتەوە کە تیمەكانی بەڕێوەبەرایەتی بەرگری شارستانیی و شارەوانیی سلێمانی و بەڕێوەبەرایەتی خۆپاراستنی تەندروستی سلێمانی بەردەوام دەبن لە دەرمانپژێنكردنی مزگەوت و پەرستگاو شوێنە گشتیەكاندا.\nلەبەشێکى ترى رێنماییەکاندا، جەخت لەسەر قەدەغەی هاتووچۆی نێوان پارێزگاكانی هەرێمی كوردستان بەهەمان ڕێكاری پێشوو کراوەتەوە و ئاماژە بەوە کراوە "هەر فەرمانگەیەكی فەرمیی بە كاری ڕەسمیی پێویستی بە هاتووچۆ هەبێت ڕەزامەندیی لە پارێزگای سلێمانی وەردەگرێت".\nدەقی ڕێنماییە نوێیەکانى پارێزگارى سلێمانى بۆ ڕۆژانى جەژنى ڕەمەزان:\nئەمڕۆ، بە سەرپەرشتیی پارێزگاری سلێمانی و بە ئامادەبوونی سەرۆكی ئەنجومەنی پارێزگای سلێمانی، لیژنەی باڵای ئۆپراسیۆنەكانی پارێزگای سلێمانی بۆ بەرەنگاربوونەوەی كۆرۆناو لیژنەی باڵای ئارامیی پارێزگای سلێمانی و لیژنەی ئارامیی سلێمانی، لە دیوانی پارێزگادا لەسەر بنەمای بڕیارەكانی كۆبوونەوەی ڕۆژی (١٤/ ٥/ ٢٠٢٠)ی لیژنەی باڵای بەرەنگاربوونەوەی كۆرۆنا لە هەرێمی كوردستان، پەیوەست بە هەڵسەنگاندنی قۆناغەكانی بەرەنگاربوونەوەی كۆرۆناو دۆخە نوێكان و ڕێنمایی و ڕێكارە پێویستەكان بۆ خۆپارێزیی و پاراستنی تەندروستیی گشتیی و پێشوازیكردن لە جەژنی ڕەمەزانی پیرۆز، كۆبوونەوە، لە كۆبوونەوەكەدا بە كۆی دەنگ ئەم بڕیارانە پەسەند كران:\n١-هەموو دەروازەو مەرزو خاڵە سنورییەكان بۆ هاتووچۆی هاووڵاتیان و گەشتیاران بە داخراویی دەمێننەوەو كاتی پێویست دیاریدەكرێت بۆ گەڕانەوەی ئەو هاووڵاتیانەی هەڵگری پاسپۆرتی عێراقین بۆ هەرێمی كوردستان بەپێی بڕیارەكانی وەزارەتی ناوخۆو ڕێنمایی تەندروستییە كارپێكراوەكان ئەمەش تەنها لەڕێی دەروازەی نێودەوڵەتیی باشماخەوە دەبێت.\n٢-ئاڵوگۆڕی بازرگانیی و جوڵەی بازرگانیی بەهەمان شێوەی ڕێنماییەكانی پێشوو بەردەوام دەبن.\n٣-بازگەكان لەگەڵ شارەكانی تری عێراقدا بەڕووی هاووڵاتیان و گەشتیاراندا بە داخراویی دەمێننەوەو تەنها ڕێگا بە جوڵەی بازرگانیی و ئەوكەسانە دەدرێت كە لە ڕێنماییەكانی وەزارەتی ناوخۆدا دیاریكراون بەپێی ڕێنماییە تەندروستییەكان.\n٤-تێرمیناڵەكانی گواستنەوەی هاووڵاتیان بۆ دەرەوەی هەرێمی كوردستان تا كاتێكی نادیار ناكرێنەوەو ڕێگا بە هاتنە ناوەوەی هیچ ئۆتۆمبێلێكی گواستنەوەی گشتی (تاكسی و پاس و مینی پاس)ێك نادرێت لە دەرەوەی هەرێمی كوردستانەوە، بێنە هەرێمی كوردستانەوە، بەتایبەتی سنوری ئیداریی پارێزگای سلێمانی.\n٥-هەركەسێك لە هەر شوێنێكی دەرەوەی هەرێمی كوردستانەوە دوای ڕەزامەندیی وەزارەتی ناوخۆ بگەڕێتەوە پارێزگای سلێمانی، كۆرەنتینە دەكرێت‌و پێویستە پابەندی تەواوی ڕێكارو ڕێنماییە تەندروستییەكان بێت.\n٦-قەدەغەی هاتووچۆی نێوان پارێزگاكانی هەرێمی كوردستان بەهەمان ڕێكاری پێشوو بەردەوام دەبێت و، هەر فەرمانگەیەكی فەرمیی بە كاری ڕەسمیی پێویستی بە هاتووچۆ هەبێت ڕەزامەندیی لە پارێزگای سلێمانی وەردەگرێت.\n٧-فڕۆكەخانەكان بە داخراویی دەمێننەوەو هەر گەشتێك بۆ دەرەوەی وڵات یان هاتنەوە بۆ وڵات پێویستی بە ڕەزامەندیی فەرمیی دەسەڵاتی فڕۆكەوانیی مەدەنیی عێراق و وەزارەتی ناوخۆی هەرێمی كوردستان هەیە، ئەمەش تەنها بۆ حاڵەتی مرۆیی و ئەو وەفدە نێودەوڵەتیانەی لە بەیانەكانی وەزارەتی ناوخۆدا دیاریكراون.\n٨-چاودێری زیاتری سنورەكان دەكرێت و ڕێ لە هەر هاتنەوەیەكی یاساغ و قاچاخ دەگیرێت‌و ڕێكاری یاساییان لەبەرامبەردا دەگیرێتەبەر.\n٩-هاتنی گەشتیار بۆ سنوری ئیدارەی پارێزگای سلێمانی قەدەغەیە.\n١٠-دەسەڵات بە قائمقامیەتەكانی سنوری پارێزگای سلێمانی دەدرێت بۆ ڕێكخستنەوەی ڕێنماییەكان بەپێی تایبەتمەندیی سنورەكانیان.\n١١-تیمەكانی تەندروستیی بەردەوام دەبن لە چاودێریی و خۆپاراستنی و چارەسەری تەندروستی‌و هەڵمەتەكانی پشكنین و وەرگرتنی سامپڵ.\n١٢-پرسەو چوونە سەرقەبران و نۆجەژن و ئاهەنگ و بۆنەكان و هەموو كۆبوونەوەو تێكەڵاوبوون و بەریەككەوتنێك قەدەغەن و پێویستە هەموو لایەك پابەندی ڕێنماییە تەندروستییەكان بن.\n١٣-مزگەوت و پەرستگاكان كراوە دەبن بەپێی ئەو ڕێنماییانەی وەزارەتی ئەوقاف و كاروباری ئایینی و وەزارەتی تەندروستیی دیارییان كردوون و هەر سەرپێچییەك دەبێتە هۆی داخستنی ئەو شوێنەی سەرپێچییەكەی تێدا دەكرێت.\n١٤-جەژنی ڕەمەزان لە هەموو هاووڵاتیانی پارێزگای سلێمانی و كوردستان و جیهان پیرۆز دەكەین، داوا لە هەموو هاووڵاتیانی بەڕێز دەكەین پابەندی تەواوی ڕێكارو ڕێنماییە تەندروستییەكان بن و خۆیان لە گەڕانی ماڵان و گەڕەكەكان و هەر تێكەڵاوبوون و بەریەككەوتنێك بەدووربگرن و خۆیان لە ڕەفتارو هەڵسوكەوتە نەریتیی و باوەكان بپارێزن.\n١٥-تیمەكانی بەڕێوەبەرایەتی بەرگری شارستانیی و شارەوانیی سلێمانی و بەڕێوەبەرایەتی خۆپاراستنی تەندروستی سلێمانی بەردەوام دەبن لە دەرمانپژێنكردنی مزگەوت و پەرستگاو شوێنە گشتیەكاندا.\n١٦-تیمە هاوبەشەكانی لیژنەی ئارامیی سلێمانی بەهەماهەنگیی بەڕێوەبەرایەتی خۆپاراستنی تەندروستی سلێمانی هەڵمەتی هۆشیاركردنەوەی بەردەوام بە شوێنە گشتیەكاندا ئەنجام دەدەن‌و بۆ پێدانی ڕێنماییە خۆپارێزییەكان بە هاووڵاتیان.\n١٧-داوا لە هەموو دەزگاو كەناڵەكانی ڕاگەیاندن كرا، كە وەك ئەركێكی مرۆڤایەتیی و نیشتمانیی و تەندروستیی ڕۆڵی خۆیان لە ئاگاداركردنەوەی هاووڵاتیان و دوورخستنەوەیان لە مەترسییە بەردەوامەكانی كۆرۆناو پابەندبوونیان بە ڕێنماییە تەندروستیەكانەوە، وەك هەمیشە، ببینن.\n١٨-باڕو ڕێستۆرانتە شەوانەكان تا دوای جەژنی ڕەمەزانی پیرۆز ناكرێنەوەو دواتریش پێویستە پابەندی تەواوی ڕێنماییە تەندروستیی و گەشتیاریی و كارگێڕیی و ئارامییەكان بن و بەهیچ شێوەیەك ڕێگە نادرێت كە بۆ مەبەستی تر بەدەر لە ڕێنماییەكان بەكاربهێنرێن.\n١٩-بەڕێوەبەرایەتی گشتی گەشتوگوزاری سلێمانی ڕاسپێردرا، كە بەهیچ شێوەیەك مۆڵەت بۆ ئەو كافتریاو ڕێستۆرانتانە نوێ نەكاتەوە، كە دەكەونە شوێنە نیشتەجێبوونەكان و گەڕەكەكان و هەر شوێنێك كە لیژنەكانی قائمقامیەتی سلێمانی بە پەسەندی نازانن. هەر شوێنێك لەم شوێنانە نێرگەلەی تێدا دابنرێت پێویستە باخچەو شوێنی كراوەی هەبێت‌و پابەندی تەواوی ڕێنماییە تەندروستیی و ئارامییەكان بێت، بەپێچەوانەوە دادەخرێت.\n٢٠-شوێنە گەشتیارییەكان بەپێی ڕێنماییە تەندروستیی و گەشتیارییەكان تەنها بۆ هاووڵاتیانی ناوخۆ دەكرێنەوە.\n٢١-بە هەموو شێوەیەك سەردانیكردنی نەخۆش لە نەخۆشخانە گشتیی و تایبەتەكاندا قەدەغەیەو پێویستە هەموو لایەك پابەندی ئەم بڕیارە بن.\n٢٢-ڕێكاری پێویست بەرامبەر هەر زیادەڕەوییەك بۆ موڵك و ماڵی گشتیی دەگیرێتەبەرو بۆ ئەم مەبەستە دادگایەكی تایبەتمەند بە زیادەڕەوی لە سەرۆكایەتیی دادگای تێهەڵچوونەوەی سلێمانی بەهەماهەنگیی سەرۆكایەتی شارەوانی سلێمانی و لایەنە پەیوەندیدارەكانی تر دەستبەكار دەبێت.\n١٧ / ٥ / ٢٠٢٠\nقەدەغەى هاتوچۆ لە سلێمانى هەڵدەگیرێت؟\n2020.06.02 - 14:22\nسلێمانى؛ ئامادەکارى بۆ ئەنجامدانى گردبوونەوە و خۆپیشاندان دەکرێت\n2020.06.02 - 11:11\nسلێمانى؛ توشبویەکى ترى کۆرۆنا گیانى لەدەستدا\n2020.05.31 - 20:05\nشەش توشبووى نوێی کۆرۆنا لە سلێمانى تۆمارکرا\n2020.05.29 - 21:18\nنرخی نەوت لە بازاڕەکانی جیهان بوو بەچەند؟\n2020.06.01 - 08:55\nچەند مەیمونێک لە هیندستان نمونەى خوێنێ توشبووانی کۆرۆنا دەدزن\n2020.05.31 - 08:36\nیەکلاینەکردنەوەى خاوەندارێتی زەوی و زارەکانی پشدەر چەندین کەسی بە کوشت داوە (ڤیدیۆ)\n2020.05.29 - 11:45


بە بێ ئیغراق، دەکرێ بڵێین کە لانیکەم لە دوو سێ ساڵی ڕابردوودا سەرانی یەکێتی ئوروپا و یان وەزیرانی نێوخۆیان دەیان کۆنفڕانسیان بۆ زاڵ بوون بەسەر قەیرانی پەنابەریدا بەڕێوەبردوە. ئەوان هەموو جارێک لە کۆتایی هەر کۆبونەوەیەکیاندا دێنە بەردەم دوربینەکان و بێ شەرمانە ئیدعا دەکەن کە ڕێگا چارەی زاڵ بوون بەسەر قەیرانەکەیاندا دۆزیوەتەوە. بەڵام ئه‌وه ده‌ركه‌وت كه ئه‌وان له‌سه‌ر چاره‌سه‌ر كردنی ئه‌م قه‌یرانه ڕێككه‌وتێنیكیان نه‌بوو. لەم مەودایەدا گەلێک بورج و بارویان بە دەوری قەڵای ئوروپادا کێشاوە، کەشتیە جەنگیەکانیان ڕەوانەی ئاوەکانی مەدیتەرانە کردوە، لەگەڵ ڕژیمە کۆنەپەرستەکانی وڵاتانی ئافریقایی قەراردادی گەڕاندنەوەی پەنابەرانیان بەستوە، کەمپی پەنابەرییان لە لیبی، سودان، و نیجێریە دروستکردووە، هۆشداریان داوەتە کەشتی سازمانە غەیرە دەوڵەتیەکان و یان ده‌ستیان به‌سه‌ر هێندێکیاندا گرتوە، قەراردادی میلیاردیان لەگەڵ جەنایەتکارانێکی وەک ئۆردوغان ئیمزا کردوە تا ڕێگای چوونی پەنابەران بۆ یۆیان دابخەن. گشت ئەم سیاسەت و کردارە دژی ئینسانیانە لەژێر ناوی خەبات لەدژی ” قاچاخچیەکان” بانگەواز دەکەن و بە ڕەزایەتەوە هەواڵی کەم بوونەوەی پەنابەران بۆ ناوەندی ئوروپا دەکەن. واقعیەت بەڵام وێنایەکی تر دەر ئەخات. هەر ئەم حەفتەی ڕابردوو پزشکانی بێ سنور کە لەگەڵ کەشتیەکی ڕزگارکەری پەنابەران لە ئاوەکانی مەدیتەرانەدا لە ڕێدا بوون، باسیان لە نوقم بوونی بەتەواوەتی بەلەمێک کرد. سەرنشینەکانی دوو بەلەمی تر کە ڕزگاریان ببوو خەبەریاندا کە هەر سێ بەلەمەکە لە وڵاتی شەر لێدراوی لیبیەوە دێن. بەپێی ڕاپۆرتی “سازمانی جیهانی کۆچبەران” لە ماوەی ئەمساڵدا دوو هەزار و ٩٢٥ ژن و پیاو و منداڵ بوونەتە خۆراکی شەپۆلە خورۆشاوەکانی دەریا. بەپێی ئەم ڕاپۆرتە لە ماوەی حەوتوی ڕابردودا دوو هەزار و ٦٠٠ کەس بە سڵامەتی دەرچوون، ٣٤ کەس گیانیان لەدەست داوە و چارە نووسی ٥٠ کەسیش نا دیارە.\nئێستا نزیک بە ساڵێکە کە یەکیتی ئەروپا قەراردادی “شینگێن”ی سەبارەت بە هاتوچۆی ئازادی لە سنورەکانی نێوخۆی ئوروپای هەڵپەساردوە. لە حاڵێکدا کە بەپێی کۆنوانسیۆنی ژنێڤ، وڵاتانی ئوروپایی موەزەفن بە قەبوڵ کردنی بەپابەران. ئەوەی کە رۆژی سێشەممە ٧ی نوامبر بەرابەر بە ١٦ی خەزەڵوەر لە لایەن کوموسیۆنی ئوروپاوە لەژێر ناوی “دوبلینی ٣”دا، کە ناوی بێ موسەمای ڕیفۆڕم لە یاسای “دەبلین”ی یەک و دووی لەگەڵ خۆی هەڵگرتوە، تەرحکراوە، بەڵام راستیەکەی ئەوەیە کە پراتیکی بەرەو پێش چوو لە ساڵی ٢٠٠٣دا بە حەرەکەت لە قەراردادی دوبلینەوە لە هەمان سەرەتادا تۆوی شکستی لەگەڵدا بوو. بەپێی ئەم قەراردادە پەنابەران موەزەف بوون لە یەکەم وڵات لە یەکێتی ئوروپا کە دەیگەنێ داوای پەنابەرێتی بکەن. بەڵام هەمان مانگەکانی سەرەتا دەرکەوت کە نە یۆنان و نە ئیتالیا وەک خاریجی ترین سنورەکانی یەکێتی ئەروپا بە هیچ شێوەیەک لە بارودۆخێکدا نین کە ئیمکاناتی حقوقی و لۆجستیکی بۆ جێگیر کردن و قەبوڵ کردنی پەنابەرانیان هەبێت. لە هەموو ئەم ساڵانەدا دامەزراوەکان و وڵاتانی ئوروپایی چاوی خۆیان بەرانبەر بە بارودۆخی فەلاکەتباری پەنابەران لە کەمپەکانی ئیتالیا و یۆنان نوقاندوە و بایەخێک بە هاوار و نارەزایەتیەکانیان نادەن. لە ڕاستیدا ساڵی ٢٠١٥ ئیتالیا و یۆنان سنورەکانیان بۆ ڕۆیشتنی پەنابەران لە وڵاتەکانیان بەرەو باقی وڵاتانی ئوروپایی کردەوە و بە کردەوە خاڵی کۆتاییان لەبەردەم قەراردادی دوبلین دانا.\nتەرحی ئێستای کۆمسیۆنی ئوروپا هیچ شتێک نییە بێجگە لە گەڕانەوە بۆ هەمان تەرحی یەکەم لەگەڵ گەلێک مەحدودیەتی زیاتر بۆ پەنابەران بۆ چوون بەرەو یەکێتی ئوروپا. بەپێی ئەم گەڵاڵەیە لە هەمان یەکەم رۆژەکانی چوونی پەنابەرانەوە بۆ ئیتالیا و یۆنان بە بارودۆخیان ڕابگەن و تەنیا کاتێک دەنێردرێن بۆ کەمپی دایم کە لە وڵاتانی ئەمنەوە نەهاتبن. لە یەکساڵی ڕابردوودا یەکێتی ئوروپا سەرجەم وڵاتانی لێوارەی مەدیتەرانە کە ڕێگای تێپەڕ بوونی پەنابەرانن بەرەو ئوروپا، وەک وڵاتانی ئەمن ڕاگەیاندوە و یان بەپێی قەراردادێکی کە لەگەڵ ڕژیمە کۆنەپەرست و سەرکوتە گەرەکانی ئەو وڵاتانە، گەلێک زیندانی گەورەیان لەژێر ناوی کەمپی پەنابەریدا لەو وڵاتانە دروست کردوە کە پەنابەران دەبێ لەنێو ئەو کەمپانەوە داوای پەنابەری لە وڵاتانی ئوروپایی بکەن. بارودۆخ لە کەمپەکانی یۆنان و ئیتالیاشدا خۆی داستانێکی دیکەیە لە ڕەنج و ئازاری بێ کۆتایی پەنابەران. لە دوڕگەی ” لس بوس”ی یۆنان بۆ ٤ هەزار پەنابەر کە لە کەمپدان تەنیا ٤٠ وەکیل بوونی هەیە بۆ ئەوەی پەنابەران بچنەلایان. گومانی پشتیوانی یاسای گونجاو لە پەنابەران لە وەها بارودۆخێکدا هەڵبەت بێ سەمەرە.


هاوتایی بۆ هەیە و چۆن هاتۆتە کایەوە؟\nواتای (هاوتایی) لە بایۆلۆژیدا، بەو دابەشبوون و لەیەکچونانە دەوترێت کە بە شێوازێکی (تا ئاستێک) یەکسانی و وەک یەک دەردەکەون. هەر بۆ نموونە، هاوتایی لە من و تۆدا ئەوەیە کە بەشی چەپ و راستی لەشمان هەیە، دەست و قۆڵەکان، پێکان ....و هتد، و لە ئاژەڵەکانی تریشدا (وێنەکە).\nئەم دیاردەیە بە شێوازێکی زۆر بەربڵاو دەدۆزرێتەوە لە سروشتدا و شتەکە بە تەنیا لەسەر ئاستی زیندەوەرە گەورەکان و شتە لە رووەکاندا نییە، بەڵکوو دیاردەی (هاوتایی) لە ئاستی مۆڵیکیولەکانیشدا دەدۆزرێتەوە (بیر لە ریزبەندی dna بکەرەوە).\nبەڵام هەموو زیندەوەرکان (هاوتایی) نییە، قرژاڵی Fiddler Crab، هەر بۆ نموونە، بە دەستێکی زل و دانەیەکی بچوکەوە، هاوتایی نییە. تەنانەت مرۆڤ و ئاژەڵەکانیش بە تەواوی هاوتایی نیین، ئێمە پەنکریاسی چەپ و راستمان نییە و پێش و پاشمان هاوتایی نییە. بەڵام دیاردەی هاوتایی بە گشتی دەدۆزینەوە لەناو زۆربەی ئاژەڵە و رووەک و زیندەوەرەکاندا و پرسیارە گرنگەکە لێرەدا ئەوەیە کە ئەو هاوتاییە بۆ هاتۆتە کایەوە و چۆن هاتۆتە کایەوە؟\nوەک لە لێکۆڵینەوەیەکی نوێدا و چەند لێکۆڵینەوەیەکی تریشدا شیکراوەتەوە، ئەم دیاردەیە وابەستەیە بە بیردۆزی شێواوی. بۆ ئەو کەسانەی کە کتێبی (گەردوون، کات و پەیدابوونی ژیان)یان خوێندۆتەوە، دەبێت تێگەیشتنیان لەم بابەتە زۆر ئاسان بێت.\nریزبەندی dna، لەگەڵ ئەوەشدا کە زۆر گرنگە، بەڵام بە خۆی هیچ کارێکی ئەوتۆ ئەنجام نادات و تەنانەت وردەکاری کارەکانیش رێکناخات، بەڵکوو، وەک دەرکەوتووە، تەنیا ئامرازێکی سادەی دووبارە بووەوەیە کە بە دووبارە بوونەوەی، دەبێتە هۆکاری هێنانە کایەوەی ئاستێکی شێواوی و پاشان هێنانە کایەوەی ریتمێک. لە ئەنجامیشدا، هەر ئەو ریتمەیە کە سەرهەڵدەکێشێت بۆ هێنانە کایەوەی (هاوتایی) و لە هەندێ کاتی تریشدا (هاوتایی) نایەتە دی.\nبا لێرە نمونەی کتێبەکەم دوبارە بکەمەوە کە زۆر ئاسانە و لە رووە بە پەیوەست بەم بابەتە. هەوڵبە هێڵێکی کورت بکێشە لەسەرەتا و ناوەندی پەرەیەک. پاشان دوای یەک یاسای سادە بکەوە کە پێت دەڵێم، ئەویش ئەوەیە کە هێڵەکە و هێڵە نوێکانیش، دابەش بکە بەسەر دوو هێڵدا (شێوازێک وەک ئەمە -< ). لە سەرەتادا، هیچ شتێکی ئەوتۆ بەدی ناکەیت، بەڵام دوای ئەوەی کە ئەمەت بە هەزارەها و ملیۆنەها کەرەت دوبارە کردەوە و دابەشکردنەکانت درێژ کردەوە، سەرنج دەدەیت هەیکەلێکی هێڵەکان هاتۆتە کایەوە و ئەو هەیکەلە دوبارە دەبێتەوە و لە ئەنجامیشدا ریتمێک دروست بووە.


ڤه‌كولین: هاریكاریا بابى بۆ هه‌ڤژینێ زاروكان فێرى ره‌وشتێن جوان دكت. – مالپه‌رێ خابير\nسەرەتا / به‌شێن مالپه‌ری / ڤه‌كولین / ڤه‌كولین: هاریكاریا بابى بۆ هه‌ڤژینێ زاروكان فێرى ره‌وشتێن جوان دكت.\nڤه‌كولین: هاریكاریا بابى بۆ هه‌ڤژینێ زاروكان فێرى ره‌وشتێن جوان دكت.\nأ.ن 2018-10-04\tڤه‌كولین لابردنی بۆچوون 176 بینین\nتیمه‌كا ڤه‌كوله‌رێن ئه‌مریكى دووپاتكرینه كو زاروك گه‌له‌ك مفاى ژ دیتنا هاریكاریيا بابێ خوه دبینن ده‌مێ كارێن خیزانى دكت، و هه‌روه‌سا ئافره‌ت ژى سه‌رنجا وان پتر بۆ وان زه‌لاما دچت ئه‌وێن هاریكاریا وان دكن بۆ كارێن خێزانى.\nڤه‌كولینه‌ك ژلایێ كومه‌كا ڤه‌كوله‌رێن زانینگه‌ها “كالیفورنیا”ڤه هاتییه ئه‌نجامدان ل دور دیتنا زاروكا بۆ وان بابێت هاریكاريیا هه‌ڤژینا خوه دكن بۆ كارێن نافمالێ، و وه‌سا دیاربیه زاروكێن وان بابێن هاریكاریێ دكن پتر فێرى رامانێن ژیانا كومه‌لایه‌تى دبن، چونكى ئه‌و ژ وێ دیتنێ فێرێ ره‌وشت و بهابه‌رزیێن خیزانى دبت، و هه‌روه‌سا فێرى خوه‌شكاندنا دورست دبن ل ژیێ خوه یێ ده‌ستپێكێ.\nڤه‌كولینێ ئه‌و چه‌نده ژى ئاشكه‌راكریه ل ڤى سه‌رده‌مى باب پتر ژ چه‌رخێ بورى هاریكارييا خێزانێن خوه دكن، و پتر هاریكاریێ دلایێ به‌رهه‌ڤكرن و فێرێكرن و دویڤچوونا زاروكێن خوه ده‌مێ دچنه قوتابخانێ.\n“سكوت كولترین” ڤه‌كوله‌رێ كومه‌لایه‌تى ل زانینگه‌ها “كالیفورنیا” و سه‌روكێ تیما ڤه‌كولینێ دبێژت: ل ده‌مێ باب هاریكاریيا خێزانا خوه دكت بۆ كارێن نافمالێ زاروكێن وى پتر فێرێ ره‌وشت و بهابه‌رزیيان دبن، وه‌كى پشته‌ڤانى و گیانێ هاریكارى.\nدواتر ڤيديو: كارتێكرنا ستران و موزيكێ لسه‌ر چێلان\nدواتر ئاریشه و هونه‌رێن چاره‌سه‌ركرنێ.


Diplomatic Magazine | چۆن دیپلۆماتیك بووه متمانه‌پێكراوترین میدیا؟\nلە یادی ڕۆژنامەگەریدا لە نێو فەوزای میدیای کوردیدا دیپلۆماتیک و وەرچەرخانێکی گرنگ\nسالیادی ڕۆژنامەگەری کوردی بەساتێکی ھەستیار و قورس بۆ راگەیاندنی کوردی تێدەپەرێت ھەم بەھۆی ئەو فەوزایەی بەناوی راگەیاندنی دروست بوەو ئەرکە بنەرەتیەکەی خۆی وون کردوە و ھەم بەھۆی ئەو سانسۆر و فشارە قورسانەی لەلایەن دەسەلاتەوە بۆی ھاتوەتە پێش و بەدەیان رۆژنامەنوسی لە کونجی زیندان تووند کردوە.\nناڕەزایی ئەمریکی و ئەوروپیەكان بە دەنگی بەرز لەڕێگەی رێکخراوە نێودەولەتیەکانەوە دەیسەلمێنن ئێستا کارکردن لە راگەیاندن لە ھەرێمی کوردستان واتا کارکردن لە زۆنێکی ھەستیار و مەترسیدار.\nلە باشوری کوردستاندا لەماوەی دە سالی رابردودا دوو ستایلی مەترسیداری میدیا دروست بون کە راستەوخۆ کۆمەلگایان بەھۆی ئەو توانا مادیە بێ سنورەی ھەیانە خستوەتە بندەستی خۆیان و خەریکی ئاراستەکردنین بەو ئەجێندایەی کە دەیانەوێت سودی لێ ببینن ئەوانیش پێیان دەگوترێ میدیای ئەمنی و میدیای مۆدێل، بەھەردوکیان لە ھەوڵی گۆرینی رێرەوی راستەقینەی کاری میدیاین. خاڵی لاوازی ھەردوکیشیان ئەوەیە ئاراستەکارەکەیان ھەموو شارەزاییەکی ھەیە جگە لەکاری میدیای و ھەردوکیشیان تەنھا چاویان لەسەر ژمارەیە ژمارە فۆلۆوەرز و ژمارەی بینەر کە بەھەموو جۆرێک لەھەوڵی خزمەت کردنی ئەجێنداکەی خۆیەتی نەک وەک ئەو ئەرکەی بۆی دیاری کراوە کە دەسەلاتی چوارەمە .\nلە ماوەی ساڵی رابردو نارەزایەتیەکانی وەزارەتی رۆشنبیری و ئەنجومەنی وەزیران و رێکخراوە ناحکومیەکان شاھیدی ئەو پاشاگەردانیەن کەلە باشوری کوردستاندا بەناوی میدیاوەدروست بوە میدیا هەواڵگریەكە خەریكی شەرە دەنوک و خۆ خالی کردنەوەیە و میدیا مۆدێلەکەش ھێنانی کلتوری نامۆو پەیداکردنی پارەی نا مەشروعە، کاری ئەم میدیایانە یان یەکلایی کردنەوەی شەری نێو بالەکان و شەری دوو حزب و دوو سەرکردەیە یان خەمی ئەوەی کام مۆدێل چەند جوانکاری کردوەو کام وێنەیەی بلاوکردوەتەوە .\nئەوەی كە لەناوەندی میدیای كوردیدا ون بوو، میدیای كاریگەر و بەدواداچون و كاری بنكۆڵكاری و بەلگەداربوو کە حکومەت و لایەنی پەیووندیدار بێنە سەرخەت و وەک و دەسەلاتێکی راستەقینەی چوارەم و سەیری بكەن لێی بسڵەمنەوە.\nدیپلۆماتیک مەگەزین كە ماوەی سێ ساڵە دامەزراوە و تەنها چەند مانگێكی كەمیشە شێوازی كاركردنی گۆڕیووە، دوای دەیەیەک جارێکی تر ئەو رۆحی کارکردنە جدی و دیکۆمێنتكاری و بەلگەکاری و بەدواچونەی ھێنایەوە نێو كەشی میدیا و شەرەفی ئەوەی پێبڕا ڕۆڵ و كاریگەری هەبێت لە گۆرانکاریەكانی لە ھەستیارترین جومگەکانی دەسەلات و لایەنە جیاوازەکان قەناعەت پێبکات ئەوەی ئەو دەیکات کارێکی تەواو میدیایەو ھیچ ئەجێندایەکی لەپشتەوە نیە و نیەتەکەش تەنھا ئامانجی راستەقینەی گۆرانکاریە .\nلە ماوەی کەمتر لەشەش مانگدا ئەم میدیایە لەرێگەی بەرنامەیەکی بنكۆڵكاری و ئەو ھەواڵە کورتەی ئێوارانی کە وودترین زانیاری تێدا دەخاتە ڕوو توانای گۆرانکاری لە چەندین بەرێوەبەرایەتی گەورە بکات و بەرێوەبەرەکانیان بەپشت بەستن بەبەڵگەو دیکۆمێنت بنێرێتەوە بۆ ماڵەوە و چەندین کەیسیش لە کۆمپانیا گەورەکان بباتەوە کە بەھاکەیان سەدان ملیۆن دۆلارە.\nتوانیشی پرسی دەست بەسەراگرتنی زەوی قاچاخچیەتی سنورەکان یەکلایی بکاتەوە تا کار بگات بەوەی لە ئەنجومەنی وەزیران لیژنەی تایبەتمەند لەسەر ئەو کارانە پێکبھێندرێت .\nلەوانەیە لەدایک بونی ئەم میدیایە، لەناو ئەم فەوزایەی ڕۆژنامەگەریدا ئومێدێک بێت بۆ گۆرانکاریەکی گەورەتر و دروستبونی ستایلی میدیایەکی جدی و دور کەوتنەوەو لە میدیای شەرەجنێو ئەمنی و میدیای مۆدێلەكان .


ANF | کەژەکە: دەبێت بە خێرایى چاوپێکەوتن لەگەڵ رێبەر ئاپۆ ئەنجام بدرێت\nکەژەکە لەبارەى کەوتنەوەى ئاگر لە ئیمرالی رایگەیاند، "دەبێت سی پی تی بە خێرایى شاندێک رەوانەى ئیمراڵی بکات و پارێزەران و بنەماڵەی رێپەر ئاپۆ بە خێرایی سەردانى بکەن". کەژەکە راشیگەیاند، تاوەکو پارێزەران نەچن بۆ ئیمراڵی دەبێت شەقامەکان چۆڵ نەکرێن.\nهه‌ینی, 28 Feb 2020, 13:44\nلە راگەیاندراوەکەى کەژەکەدا هاتوووە:\n"سیستمی ئەشکەنجە و گۆشەگیریی ئیمراڵی لەلایەن دەسەڵاتى فاشیستی ئاکەپە – مەهەپەەوە داڕێژراوە و بەسەر هەموو گەلی کوردستان و تورکیادا دەسەپێنرێت. رێبەر ئاپۆ لە ناو هەلومەرجی ئەشکەنجە و گۆشیریى قورسدایە. لەسەر رێبەرایەتیمان سیاسەتی بارمتەى سیاسی بەڕێوەدەچێت. هیچ یەک لە مافە یاسای و دەستوورییەکان لە ئیمراڵی کاریان پێنەکراوە. بە سیاسەتى میزاجی حەق و مافەکان پێشێلکراون. هەلومەرجی ژیانى رێبەرایەتیمان رۆژ لە دواى رۆژ قورستر دەبێت. لەو هەلومەرجە فیزیکییەدا، کە ناتوانێت هەناسە بدات لە ژوورێکدا راگیراوە. بە هاتنی رژێمى ئاکەپە – مەهەپەی فاشیست هەڕەشەکان وەرگەڕانە سەر سیاسەتى بەرچاو و ئاشکرا و پێشخستنی ئەو سیاسەتە.\nهەروەها کاتی ساڵیادی پیلانگێڕیی ٩ی تشرینی یەکەم و سەرباری ئەوەى لە ژوورێکدایە، سزای ژووری تاکە کەسییان بەسەردا سەپاند و هەلومەرجی ژیانی زیاتر قورسکراون و گوشارەکان بۆ سەری زیادکراون. لە ئیمراڵی لە ٧ی ئابەوە تاوەکو ئێستا کەسێک قسەى لەگەڵ نەکردووە، پارێزەران و بنەماڵەکەى رێگایان پێنەدراوە سەردانی بکەن، لەبارەى رێبەر ئاپۆ و ئەو زیندانییە سیاسییانەى تر کە لەگەڵیدان هیچ زانیارییەک لەبەردەستدا نییە. سەردانى پارێزەران بۆ بنەماڵەکەى بۆ ئەنجامدانى چاپێکەوتن رەتدەکرێنەوە. هەموو ئەوانە نیشانەى ئەوەن، کە ئیمراڵی بەشێوەى سیستمی ئەشکەنجە دامەزراوە و لەلایەن سیستمێکى تایبەت و فەرمانگەى شەڕی تایبەتەوە بەڕێوەدەچێت.\nدەبێت سی پی تی شاندێک رەوانەى ئیمراڵی بکات\nئەو هەواڵەى ٢٧ی شوبات لەبارەى ئاگرکەوتنەوە لە دوورگەى ئیمراڵی بڵاوکرایەوە، بە لێدوانێک لەلایەن وەزیری ناوخۆ، ئاکتۆری سەرەکیی قڕکردن و دوژمنی کوردان بڵاوکرایەوە و لەو رێگەیەوە رای گشتی بە رووداوەکەى زانی. ئەو دۆخە نە بە بنەماڵەکەى وتراوە و نە بە پارێزەرەکانی. بەرپرسانى دەوڵەت نەیانوت، کە ئاگرکەوتنەوە لە دارستانەکانى ئیمراڵی بۆ روویداوە، کێ ئاگرکەى کردووەتەوە، ئاگرەکە تاوەکو کوێ تەشەنەى سەندووە، بۆ رێوشوێنیان نەگرتووەتەبەر و لە پێش هەموانەوە رێبەر ئاپۆ و دۆخی تەندروستیى و زیندانییە سیاسییەکانى تر چۆنە. ئەو دۆخە نابەرپرسیارێتی و ناجدیەتی فاشیزمی ئاکەپە – مەهەپە دەخاتەڕوو. ئەو دەسەڵاتە ماوەیەکە هێرش دەکاتە سەر رێبەر ئاپۆ، هەم ئاکتۆری سەرەکیى قۆناغەکە، کە لە ساڵی ٢٠٠٧ ژەهرخواردیانکرد و هەم بە زۆریش قژ و سمێڵی رێبەر ئاپۆیان کورتکردەوە و ئەشکەنجەى جەستەییان ئەنجامدابوو. ئەو قۆناغە و هەموو ئەو کارانە بە چالاکی و تێکۆشانی گەلی کورد و ژنان پوچەڵکرانەوە. ئەم دۆخەى ئێستا نیگەرانیى گەورەى لەلای هەموومان دروستکردووە. بێدەنگیی دەوڵەت لەو بارەیەوە دەبێت وەک کێشەیەکى گەورە سەیر بکرێت، بۆیە دەبێت بەپێی ئەوە ئێمە نزیکبینەوە و رێوشوێنى پێویست بگرینەبەر.\nلەو چوارچێوەیەدا و لە پێش هەموانەوە بانگ لە سی پی تی و هەموو رێکخراوەکانى بواری مافەکان، مافناسان، سیاسەتمەداران و رای گشتى دەکەین، کە ئەرکی خۆیان بەجێبهێنن. دەبێت بە خێرایى سی پی تی شاندێک رەوانەى ئیمراڵی بکات و پارێزەران چاوپێکەوتن لەگەڵ رێبەر ئاپۆ ئەنجام بدەن.\nئاسایشی ژیانی رێبەر ئاپۆ ئاسایشی ژیانى گەلی کورد و ژنانە. بۆ بەدەستهێنانی زانیاریی راست لەبارەى رێبەرایەتییەوە دەبێت پارێزەران بە خێرایى بچنە ئیمراڵی. تاوەکو لە رێبەرایەتیمان زانیاری دەست نەکەوێت دەبێت هەموو گەلی کورد، ژنان و دۆستانی کوردان شەقامەکان چۆڵ نەکەن. تاوەکو چارەسەری کورتماوە، مامناوەندە و درێژخایەن بۆ کێشە تەندروستی، ئاسایشی و ئازادیى رێبەر ئاپۆ نەدۆزرێتەوە، دەبێت تێکۆشان و بوارەکانى بەرخودان گەشەیان پێ بدرێت و بەرەوامییان هەبێت".


پارێزگارى هه‌ولێر ڕێنمایی نوێ ده‌داته هاوڵاتیان له‌باره‌ى قه‌ده‌غه‌ى هاتوچۆ\nالسبت 04 تموز 2020 - 19:42\nپارێزگاری هەولێر رایگەیاند، شەش رۆژی قەدەخەی هاتووچۆی تەواوەتی لە هەولێر زۆر سەرکەوتووبووە، هەرچەندە ناتوانین قەدەخەی هاتووچۆ بەردەوامی پێبدەین، بەڵام داوا لە خەڵک دەکەین ئەو 22 رۆژەی دیکە لە ماڵەوە خۆیان کەرەنتین بکەن و لە ماڵەکانیان بمێننەوە.\nد. فرسەت سۆفی، پارێزگاری هەولێر لە کۆنگرەیکی رۆژنامەڤانیدا سەبارەت بە ماوەی شەش رۆژی رابردووی قەدەخەی هاتووچۆ لە پارێزگای هەولێر كه‌ئاژانسى هه‌واڵى عێراقى(اه‌ع) چاودێرى كردووه،ڕایگه‌یاند، خەڵکی هەولێر پابەندی باشیان هەبووە بۆ رێنماییەکانی ژووری ئۆپەراسیۆنی پارێزگاری هەولێر و سوپاسی خەڵکەکە دەکەین و دەشڵێت "ئێمە ئەمڕۆ سەرکەوتنی قەدەخەی هاتووچۆ لە شارەکە رادەگەیێنین".\nپارێزگاری هەولێر ئاماژە بەوەش دەدات کە دوێنێ 39 تووشبووی کۆرۆنا هەبووە. بەڵام ئەمڕۆ تەنیا 25 تووشبووی کۆرۆنامان هەن و دەشڵێت " ئەگەر بێت و ئێمە لەو خۆپارێزییە بەردەوام بین، بەدڵنیاییەوە ئەو ژمارەیە کەمتریش دەبێتەوە".\nپارێزگاری هەولێر دەشڵێت، پێویستمان بەوەهەبوو 28 رۆژ قەدەخەی هاتووچۆی تەواوەتی رابگەیێنین، بەڵام دەمانزانی کە ئەوە زۆر قورس دەبێت. "راستە شەش رۆژ ژیان و کار و کاسبیمان راگرت، بەڵام بۆ ماوەی یەک ساڵ ئابووری هەولێرمان پاراست". داواش لە خەڵک دەکەین تاوەکو 22 رۆژی دیکە لە ماڵەوە بمێننەوە و خۆیان کەرەنتین بکەن.\n1.كازمى: ده‌مه‌وێت هه‌ڵمه‌تێكى گه‌وره‌ى ئاوه‌دانكردنه‌وه‌ى به‌غدا ڕابگه‌یه‌نم\n2.ده‌ستپاكى نوێنه‌رایه‌تى: دۆسییه‌ى گه‌ڕاندنه‌وه‌ى سامانى عێراق پێویستى به‌خستنەگەڕی هه‌وڵه‌كانه\n3.وه‌زاره‌تى ته‌ندروستى 3325 توشبووى نوێى كۆرۆنا و2307 چاكبوونه‌وه‌ى ڕاگه‌یاند\n4.قه‌ده‌غه‌ى هاتوچۆ ڕێژه‌یی تاوه‌كو 15 ئه‌م مانگه به‌رده‌وام ده‌بێت


ئایە قورئان هەلەیه کاتێک دەفەرمووێت لە سوری مانگانە لەگەڵ ئافرەتدا جووت مەبن چونکە نەخۆشیە ؟ – گروپی زاکیر\nبێباوران رەخنە لەم ئایەتە دەگرن و دەلێن جووت بوون لەگەڵ ئافرەت لەکاتی سوری مانگانە نەوەک بلێی نەخۆشیە بەڵکو چارە سەریشە باسرنج بدەین ئایە ئەم بابەتە واییە\nخودای گەورە لە قورئاندا دەفەرموێت:\n( وَيَسْأَلُونَكَ عَنِ الْمَحِيضِ ۖ قُلْ هُوَ أَذًى…… ) البقرة-٢٢٢\nواتە:پرسیارت لیدەکەن سەبارەت سوڕی مانگانەی ئافرەت، بلێ ئەوە زیانبەخشە …… بۆیە نابێت پیاو ئافرەت جیماع بکەن لەو ماوەدا.\nهەرچەندە هەندێ ئیدیعای ئەوە دەکرێت کە گوایە جیماع لەکاتی سوڕی مانگانەدا بە سودە بەڵام ئەگەر تەماشابکەین ئەو سو دانەی باس دەکرێن تەنها ڕوکەشین و سوودی تەندروستی نین بۆ نموونە گوایە کەمینەیەک چێژێکی زیاتر وەردەگرن(کە زۆرکەس بە پێچەوانەوەیە) یاخود چەورکەرێکی سروشتییە لەکاتی جیماع یاخود دەبێتە هۆی ئەوەی سوڕی مانگانەکە کەمێک زووتر تەواببێت ئەمە لەکاتێکدا مەرجنییە زوو تەواوبوونی سوڕی مانگانە شتێکی باشبێت، هەر لەبەر ئەوە ئەو سوودانەی باس دەکرێن هیچیان هی ئەوەنین بە جدی تەماشابکرێن.\nبەلگە زانستیەکان پشت راستی ئەوە دەکەنەوە کە جووت بوون لەگەڵ ئافرەت لەکاتی سوری مانگانە زیانی بۆ مرۆڤ هەیە ، لەسالی 1996 زانایانی ئەمریکی توێژینەوەیان لەسەر 1586 ئافرەت کرد، بۆیان دەرکەوتییە کە ئەم ئافرەتانەی کەجووت دەبن لەگەڵ پیاوەکانیان لەکاتی سوری مانگانە ئەگەری تووش بوون بەنەخۆشە جەستەیەکان زیاترە بە بەراوارد بەوانەی کە لەکاتی سوری مانگانە پیاوەکانیان لەگەڵیان جوت نابن\nوە سەنتەری تەندروستی بەریتانی NHS ئامۆژگاری پیاوان ئاکا ئەوانە کا کە لە سوری مانگانە لە ئافرەتەکانیان نزیک دبنەوە ئەبێ هۆکاری پاراستن “کۆندۆم” بەکار بێنن . وە ئەمەش بۆ خۆپاراستنە وە هیچ سودێکی باس نەکردووە . وەباسی ئەمەش ئەکا کە خەلکانێک چێژ لەم جووت بوونە نابینن لەم کاتە کەکاتی سوری مانگانەیە ، بەڵکو لەجیات چێژ ناخۆشی ئەبینن ، یان بەهۆی ئاینەوە کە خەلکانێک لەگەڵ ئافرەتەکانیان جووت نابن ،\nوە سەرچاوەکان ئامەژە بەوەش دەدەن هۆکاری پاراستن “کۆندۆم” تەنها بۆ چارەسەرێکی سەرەتاییە و هی ئەوە نییە پشتی پێ ببسترێت ، وە دەشلێن ناتوانێت رێگری بکا لە دروست بوونی نەخۆشی جنسی .\nسەرچاوە “: http://www.ncbi.nlm.nih.gov/pubmed/11573867\nوە هۆکاری پاراستن “کۆندۆم” تەنها رێگریەکی کەم لە گواستنەوی نەخۆشی جنسی دەکا ، بەڵام هەر ناشتوانێت رێگری تەواو و چارەسەری تەواو بێ، به‌و پێیه‌ی له‌ماوه‌ی که‌وتنه سه‌رخوێن “الحيض”دا ده‌رفه‌تی تووشبوون به نه‌خۆشییه‌کان زیاد ده‌کات، به‌مه‌ش به‌رهه‌ڵستی کۆئه‌ندامی به‌رگری له نه‌خۆشییه گواستراوه سێکسییەکان که‌م ده‌کات.\nوەکو له توێژینه‌وه‌یه‌کی ساڵی ٢٠٠٣ دا ده‌رکه‌وتووه که‌وا هه‌رچه‌نده پیاوان له ٪١٠٠ هۆکاری پاراستن “کۆندۆم”یان به‌کارهێناوه، به‌ڵام له‌گه‌ڵ ئه‌وه‌شدا ئه‌گه‌ری تووشبوون بە نه‌خۆشییه گواستراوییە سێکسییه‌کان به‌ڕێژه‌ی ٪١٧ بووه.!\nله لێکۆڵینه‌وه‌یه‌کی تری چه‌ند زانایه‌کی ئه‌مریکیدا ده‌رکه‌وتووه که سێکس کردن له‌ماوه‌ی که‌وتنه سه‌رخوێن کاریگه‌ری ترسناکی هه‌یه بۆ تووشبوون به هه‌وکردنەکان له حه‌وزدا، لێکۆڵینه‌وه‌که گه‌یشتووته ئه‌وه‌ی که باشترین کار بۆ خۆپاراستن له‌و هه‌وکردنانه دوورکه‌وتنه‌وه‌یه له سێکس کردن له‌وماوه‌یه‌دا.\nله هه‌مووی ترسناکتر و پشتڕاستکراوه به‌به‌ڵگه -هه‌رچه‌نده سه‌ره‌تاییه- ئه‌وه‌یه که سێکس کردن له‌وماوه‌دا ده‌بێته هۆی نه‌زۆکی.\nزانایانی چین له‌ساڵی ٢٠١٣ له توێژینه‌وه‌یه‌کیاندا ئه‌وه‌یان ئاشکراکردووه که له‌نێوان ٢٧ له‌و ئافره‌تانه‌ی له‌ماوه‌ی که‌وتنه سه‌رخوێن دا سێکسیان کردووه، ٪٢٢یان جۆرێک له دژیان بۆ سێپرم تیادا دروست بووه.\nهەروەها دەڵێن به‌هۆی چوونی به‌کتریا و ورده زینده‌وارانی تر بۆ ناو خوێنی ئافره‌ته‌که له‌ڕێی خوێنی حه‌یزه‌وه ده‌رفه‌تی تووشبوون به نه‌زۆکی زۆر زیاد ده‌کات.\nلێکۆڵه‌ران ئه‌وه‌ش ده‌ڵێن که‌وا هه‌رچه‌نده هۆکاری ته‌واوه‌تی نازانرێت له په‌یوه‌ندی نێوان ئه‌و دژ دروستبووانه و نه‌زۆکی، به‌ڵام له‌گه‌ڵ ئه‌وه‌شدا نابێت ترسناکی کرده‌ی سێکس کردن له‌وماوه‌یه‌دا پشتگوێ بخرێت.\nکێشانی جگارە خۆ کوژتنێکی لەسەر خۆیە


وەفدی باڵای حكومەتی هەرێمی كوردستان بە سەرۆكایەتیی قوباد تاڵەبانی، لەگەڵ دەستەی سیاسیی ڕەوتی سەدر بە سەرۆكایەتیی نەساڕ ڕوبەیعی لە بەغداد كۆبووەوە و پێكەوە تاووتوێی دواپێشهاتی گفتوگۆكانی بودجەی 2021ی عێراقیان كرد.\nلە كۆبوونەوەكەدا كە ئەمڕۆ 3ی شوبات بەڕێوەچوو، جەختكرایەوە لەسەر چارەسەركردنی كێشەكانی پەیوەست بە بودجەی 2021 و زاڵبوون بەسەریاندا لەڕێگەی دیالۆگ و بە گەڕانەوە بۆ یاسا و دەستوور.\nوەفدی حكومەتی هەرێمی كوردستان، پابەندیی خۆی بە چارەسەرە یاسایی و دەستوورییەكان دووپاتكردەوە و دیدگای خۆی لەبارەی پرسەكانی ناو بودجەوە لە كۆبوونەوەكەدا خستەڕوو.\nلای خۆشییەوە، سەرۆكی دەستەی سیاسیی ڕەوتی سەدر، جەختی لە دانانی چارەسەری ستراتیژی و درێژخایەن بۆ كێشەكانی نێوان هەردوو حكومەتی فیدراڵ و هەرێم كردەوە، باسی لەوەشكرد كە “سەدرییەكان پشتیوانی لە پاراستنی مافەكانی هەموولا دەكەن لەسەر بنەمای دادگەری.”\nكۆبوونەوەی شاندی كوردستان و ڕەوتی سەدر\n240 كۆچبەری عێراقی لە بیلاڕوسیاوە گەڕێندرانەوە\nلەلایەن دەسەڵاتدارانی عێراقەوە 240 كۆچبەر كە بەنیازی گەیشتنە ئەوروپا لە بیلاڕوسیا گیریانخواردبوو گەڕێندرانەوە. بەپێی میدیاكان لەلایەن حكومەتی عێراقەوە…


هه‌ستكردن به‌ئازارى قورگ و كۆكه نیشانه‌یه‌كه بۆ نه‌خۆشییه ڤایرۆسیه‌كان ده‌گه‌ڕێته‌وه، ئه‌م نه‌خۆشیانه باشتر وایه به‌رێگایى سروشتى چاره‌سه‌ربكرێت نه‌ك به رێگایى ده‌رمانـ چونكه رێگایى سروشتى هیچ زیانێك به‌له‌ش ناگه‌یه‌نێت و به‌زووى چاره‌سه‌رى كۆكه ده‌كات.\nتاكه چاره‌سه‌رێك كه‌به‌شێوه‌یه‌كى خێرا له كۆكه رزگارت بكات به‌كارهێنانى ئه‌م رێگایانه‌یه كه‌به‌شێوه‌یه‌كى سروشتى ئاماده ده‌كرێت و رێگه له دروستبوونى كۆكه ده‌گرێت یان ده‌توانرێت وه‌ك شیرینى ئه‌م چاره‌سه‌ره بخورێت، دروستكردنى ئه‌م گیراوه‌یه پێویستى به كوڵان هه‌یه له‌گه‌ڵ كاغه‌زى چه‌ور بۆ ئه‌وه‌ى گیراوه‌كه‌ى بخرێته سه‌ر و ره‌ق ببێته‌وه به‌هه‌مان شێوه‌ى نوقڵ.\nپێش ئه‌وه‌ى باس له چۆنیه‌تى ئاماده‌كردنى ئه‌م گیراوه‌یه بكه‌ین پێویسته گرنگى هه‌نگوین بزانین له چاره‌سه‌ركردنى كۆكه‌دا به‌پێى ئه‌و پێكهاته و ڤیتامینانه‌ى كه له هه‌نگویندا هه‌یه له ماوه‌یه‌كى كه‌مدا ئازارى قورگ و كۆكه هێور ده‌كاته‌وه و تاكه پێكهاته‌ى سروشتییه كه چاره‌سه‌رى كۆكه ده‌كات، ئه‌م چاره‌سه‌ره سروشتییه ته‌نیا پێویستى به‌سێ پێكهاته هه‌یه ئه‌وانیش هه‌نگوین و زه‌نجه‌فیل و لیمۆ.\nبه‌پێى لێكۆڵێنه‌وه‌ى پزیشكى هه‌نگوینى خاو چاره‌سه‌رێكى نایابه بۆ رزگاربوون له كۆكه به‌تایبه‌تى ئه‌گه‌ر شه‌وان به‌كاربهێنرێت، چونكه چه‌ندان تایبه‌تمه‌ندى گرنگى تێدایه وه‌كو دژه‌هه‌وكردن و دژه‌میكرۆب و تایبه‌تمه‌ندى دژه‌به‌كتریا و دژه‌ئۆكسیدێكى به‌هێزیشه.\nهه‌ردوو پێكهاته‌كه‌ى تر، زه‌نجه‌فیل و لیمۆ، سه‌ره‌تا زه‌نجه‌فیل تایبه‌تمه‌ندى دژه هه‌وكردنى هه‌یه به‌تایبه‌تى له‌گه‌ڵ هه‌نگوین و لیمۆ تێكه‌ڵ ده‌كرێت و پاشان ده‌كوڵێنرێت و وه‌كو چاره‌سه‌رێك بۆ ئازارى قورگ سوودى لێوه‌رده‌گیردریت.\nچۆنیه‌تى ئاماده‌كردنى ئه‌م پێكهاته‌یه وه‌كو چاره‌سه‌ریك بۆ كۆكه:\nسه‌ره‌تا پێویسته هه‌نگوین و ئاوى لیمۆكه تێكه‌ڵ بكه‌ین پاشان پارچه‌یه‌ك زه‌نجه‌فیل بهێنین توێكڵى زه‌نجه‌فیله‌كه لێبكه‌یته‌وه هه‌موو پێكهاته‌كان تێكه‌ڵ بكه و دواتر بۆ بیكۆڵێنه هه‌تا هه‌ست به خه‌ست بوونه‌وه‌ى گیراوه‌كه ده‌كه‌یت وه‌ك شیله‌ى لێدێت دواتر بیكه‌ره سه‌ر كاغه‌زێكى تایبه‌ت به شیرینى و به‌شێوه‌ى بازنه‌ى بچووك له رێگه‌ى كه‌وچكێكه‌وه له‌سه‌ر كاغه‌زه‌كه دایبنێ و به‌جێى بهێڵه تا ره‌ق ده‌بن له‌كاتى هه‌ستكردن به كۆكه یان ئازارى قوورگدا ده‌نكێك له‌م گیراوه تایبه‌ته وه‌كو شیرینى بخۆ له ماوه‌یه‌كى كه‌مدا هه‌ست به نه‌مانى ئازار و كه‌مبوونه‌وه‌ى كۆكه‌كه‌ت ده‌كه‌یت.\nئه‌م بابه‌ته 2043 جار خوێنراوه‌ته‌وه\nتەندروستی بەغدا مەترسی بڵاوبوونەوەی سێ نەخۆشی مەترسیدار رادەگەیەنێت\nڕه‌شكه ئه‌م نه‌خۆشییانه له‌ناو ده‌بات\nكاریگەری زەیتی گوێز هیند و سركەی سێو لەسەر جەستە\nدوو پڕۆتین تەندروستی دڵ دیاری دەكەن\nگرینگترین سووده‌كانی به‌كارهێنانی سابونی ڕه‌قی\nنەخۆشانی شەكرە بەیانیان هێلكە بخۆن\nئاشكراكردنی شێرپەنجەی سی لەوانەی جگەرەكێش نین سەختترە\nئه‌وانه‌ی جگه‌ره ناكێشن زیاتر تووشی شێرپه‌نجه‌ی جگه‌ر ده‌بن\nپێنج هۆكار ژیانی سێكسیت لەناو دەبەن\nرۆژانه دوو مێخه‌ك بخۆ و له‌م كێشه ته‌ندروستیانه ڕزگارت ده‌بێ\nدەرمانێكی مەترسیدار لە كوردستان بڵاو دەبێتەوە\nئه‌وانه‌ى ئازارى جومگه‌یان هه‌یه ئه‌و خۆراكانه مه‌خۆن\nزانیارییه‌كی نوێ له‌سه‌ر ئاره‌قكردنه‌وه‌ی شه‌وان بڵاو كرایه‌وه


مانشێت – پەڕە 15 – Knwe.org\nسەرەکی » مانشێت (پەڕە 15)\nكوردستانی نوێ بۆ داخستن باشە!؟\n01/04/2019\tمانشێت سەرنج جێ بهێڵە\nژوان ئەحمەد سەعید میدیای كلاسیك، لە قۆناغی ئێستای مرۆڤایەتی، سەرەرای دروست بون‌و برەوی سۆشیال مێدیا‌و چونە ئاسمانی كەناڵەكانی تەلەفزیۆن‌و میدیای نوێ، هێشتا میدیای كلاسیك چ رۆژنامە، یان رادیۆ، كاریگەریان ماوە‌و كەم تا زۆر لە هەندێ قۆناغدا رۆڵ دەبینن. ئەگەر ئەمە بۆ وڵاتێكی وەك ئەمریكا یان كەنەدا یان وڵاتانی ئەسكەندنافیا كە لەوپەری پێشكەوتندان راست بێ، ئەوا بۆ كوردستان سەدان‌و بگرە هەزاران ...\nبا رۆژنامەی «كوردستانی نوێ» دابخرێت!\nئازاد ئیبراهیم ئەحمەد لە ماوەی رابردوودا چەند كەس و قەڵەم بە دەستێك لە ئەكاونتی فەیسبووكەكانیانەوە، نەك لە ماڵپەڕ و ناوەندێكی میدیایی رێپێدراو و شایستەوە!، داوای ئەوەیان كرد كە با رۆژنامەی «كوردستانی نوێ» كە یەكێتیی نیشتمانیی كوردستان دەریدەكات، دابخرێت، چونكە وەك ئەوان دەڵێن ئەم رۆژنامەیە بووەتە مایەی ئەوەی چەند كەسێك پارەیەكی زۆری لێوە بخوات و سودیشی نەبێت! ، وەك ئەوەی رۆژانێك ...\nسەرۆك كۆمار گەیشتە تونس\n31/03/2019\tمانشێت, هەواڵ سەرنج جێ بهێڵە\nئێوارەی دوێنێ د.بەرهەم ساڵح سەرۆك كۆمار بەسەرۆكایەتیی وەفدێكی حكومی گەیشتە تونس بۆ بەشداریكردن لە خولی سێهەمی كۆنگرەی لووتكەی عەرەبی و لەلایەن باجی قاید سبسی سەرۆكی تونس پێشوازییەكی فەرمی لێكرا. پاشان پشكنینی پاسەوانی كۆماری و مارشی نیشتمانیی هەردوو وڵات لێدرا. وەفدی هاوڕێی سەرۆك كۆمار پێكهاتووە لە وەزیری دەرەوە محەمەد عەلی حەكیم، وەزیری خوێندنی باڵا و توێژینەوەی زانستی قوسەی سوهیل، وەزیری بازرگانی ...\n31/03/2019\tمانشێت سەرنج جێ بهێڵە\n29/03/2019\tمانشێت سەرنج جێ بهێڵە\n28/03/2019\tمانشێت, هەواڵ سەرنج جێ بهێڵە\nوەفدی دانوستانكاری یەكێتی و پارتی لە سلێمانی كۆبوونەوە دوێنێ 27/3/2019، وەفدی دانوستانكاری یەكێتیی نیشتمانیی كوردستان و پارتی دیموكراتی كوردستان لە سلێمانی كۆبوونەوە. تەوەری سەرەكیی كۆبوونەوەكەش گفتوگۆكردن بوو لەسەر پێكهێنانی كابینەی نوێی حكومەتی هەرێم. لەوبارەیەوە لەتیف شێخ عومەر وتەبێژی یەكێتیی نیشتمانیی كوردستان لە لێدوانێكدا بۆ كوردستانی نوێ رایگەیاند: كۆبوونەوەكان بەردەوام دەبن.\n27/03/2019\tمانشێت سەرنج جێ بهێڵە\nئاوردانەوەیەکی کوردستانی نوێ-یە لە کەسێتی و روودارە مێژویەکانی کوردستان بۆ خوێندنەوەی دووتوێکە بە پی دی ئێف کلیک لەم لینکە بکە\n27/03/2019\tمانشێت, هەواڵ سەرنج جێ بهێڵە\n26/03/2019\tمانشێت, هەواڵ سەرنج جێ بهێڵە\nلاپەرە 15 لە 88« سەرەتا...10«1314151617\t»\t203040...کۆتا »


گۆڕه‌پانی (ته‌حریر) له دڵی له‌نده‌ن.\nنه‌وال سه‌عداوی وه‌رگێڕانی له عه‌ره‌بییه‌وه: دارا ئه‌حمه‌د\nشه‌ممه‌ی رابردوو که رۆژ رۆشنایی دا نه‌مده‌زانی له گۆڕه‌پانی (سێنت پووڵ)م له له‌نده‌ن یان له گۆڕه‌پانی (ته‌حریر)م له قاهیره، خه‌ون له نێو راستییدا ده‌توایه‌وه، واقیع ئاوێته‌ی ئه‌ندێشه ده‌بوو، بۆ منداڵێکی ته‌مه‌ن ده ساڵان ده‌گه‌رامه‌وه که خه‌و‌ن ده‌بینێ به شۆڕش و فڕۆکه‌کانی سه‌ر سنوور که ده‌ریا و رووباران ده‌بڕێ، دروشمگه‌لێک به زمانی ئینگلیزی له گوێچکه‌مدا ده‌زرینگانه‌وه.. بۆ ساتێک سه‌رسام بووم ئه‌نجا هه‌ستم کرد که ئه‌من له گۆڕه‌پانی (سێنت پووڵ)م له نێو دڵی له‌نده‌ن، ئه‌و رۆژه شه‌ممه بیست و دووی ئۆکتۆبه‌ری ٢٠١١ بوو، زه‌وی گۆڕه‌پانه‌که به چادران داپۆشرابوو.. به چادره‌کانی گۆڕه‌پانی (ته‌حریر)ی کاتی شۆڕشی کانوونی دووه‌م و شوبات ده‌چوون، به سه‌دان شۆڕشگێڕ له ژنان و پیاوانی ئینگلیز له‌ژێریان ده‌نوستن، ماڵه‌کانی خۆیان به‌جێهێشتبوو و له‌و چادرانه له‌سه‌ر زه‌وی گۆڕه‌پانه‌که ده‌ژیان، ژنان و پیاوانێک له گشت چینه‌کانی گه‌ل، له هه‌موو ته‌مه‌ن و پیشه و شێوه و ره‌نگێک.. سپیپێست و ره‌شپێست، له نێوانیاندا پله‌ی جوراوجۆری یه‌ک به‌دوا یه‌ک له سپی سوورباوه‌وه تا ره‌شی شینباو یان زره‌دباو هه‌بوون، له په‌نابه‌ران و خه‌ڵکی ره‌سه‌نی وڵات، زۆربه‌یان له ته‌مه‌نی گه‌نجییدا بوون، هێندێکیان پیر و نه‌خۆش بوون و به گۆچان ده‌ڕۆیشتن یان له‌سه‌ر کورسیی چه‌رخدار بوون، لێ ده‌مووچاویان له‌ژێر خۆره‌تاوی سپێده‌دا گه‌رموگوڕیی و شادیی لێ ده‌دره‌خشا‌وه، دروشمیان له پێناو ئازادیی و سه‌ربه‌رزیی و دادپه‌روه‌ریی جڤاکیی و ئابووریی ده‌کێشا، به دروشمه‌کانی گۆڕه‌پانی (ته‌حریر) ده‌چوون، هه‌ر هه‌مان وشه و واتا و ئامانج بوون، گه‌لی ئینگلیزی وه‌دوای ئازادیی و دادپه‌روه‌رییه‌وه‌یه وه‌ک گه‌لی میسری و تێکڕای گه‌لانی جیهان له که‌نه‌داوه تا ئه‌مه‌ریکا و ئه‌وروپا و ئاسیا، له وۆل ستریت و بۆرسه‌ی نیویۆرکه‌وه تا بۆرسه‌کانی جیهان و نێوه‌نده‌کانی دراوی کاغه‌زیی و جامبازیی و دزیی و تاڵان و کوشتنی به یاساکراو و ره‌وا له‌ژێر ناوی ره‌وایی نێوده‌وڵه‌تیی و په‌یماننامه سه‌رمایه‌دارییه‌کان.\nرۆژنامه‌نووسێکی ئینگلیزی له رۆژنامه‌ی گاردیانه‌وه لێی پرسیم: تۆ له نێو جه‌رگه‌ی ئه‌و خۆپیشاندانانه هه‌ست به چی ده‌که‌ی که له نێو له‌نده‌نی قه‌ڵای سه‌رمایه‌داریی هاوار بۆ رووخاندنی سه‌رمایه‌داریی ده‌که‌ن؟ پێده‌که‌نیم و گوتم: هه‌ست به ئاسووده‌یی و شانازییه‌وه ده‌که‌م، وای بۆ نه‌ده‌چووم هێنده ده‌ژیم تا ئه‌و شۆڕشه میللییانه ببینم که له تونس و میسره‌وه سه‌ریهه‌ڵدا و گواسترایه‌وه بۆ وڵاتانی جیهان له رۆژه‌ڵات و رۆژاوا.\nهێندێک ژنی گه‌نج له بزاڤی نوێی ژنانی ئینگلیزی لێمان کۆبوونه‌وه، یه‌کێکیان گوتی: ناوی گۆڕه‌پانی (سێنت پووڵ)مان گۆڕی بۆ گۆڕه‌پانی (ته‌حریر). له راستییشدا له‌سه‌ر لافیته‌ی سه‌ر خانووه‌کانی گه‌ڕه‌کی وێستمنسته‌ر ناوێکی نوێم به پیتی ئینگلیزی بینی، لافیته کۆنه‌که‌یان لادابوو که ناوی گۆڕه‌پانی (سێنت پووڵ)ی هه‌ڵگرتبوو، به سه‌رسوڕمانه‌وه پرسیم: کێ ئه‌وه‌ی گۆڕیوه، حکومه‌ت یان شاره‌وانیی وێستمنسته‌ر؟ ژنه گه‌نجه‌کان هاواریانکرد: ئێمه ناوی ئه‌و گۆڕه‌پانه‌مان گۆڕی تا شۆڕشه‌که‌مان وه‌ک شۆڕشی گۆڕه‌پانی (ته‌حریر)ی ئێوه‌ی لێبێ، گۆڕه‌پانی (ته‌حریر) بوویته هێمایه‌کی جیهانیی بۆ شۆڕشه مه‌زنه ئاشتییخوازییه‌کان دژ به سه‌رمایه‌داریی و دیکتاتۆریه‌ت و باوکسالاریی و کۆلۆنیالیزم و شه‌ڕ و ره‌گه‌زپه‌رستیی و زایۆنیزم، پرسیم: ئێوه دژ به زایۆنیزمیشن؟\nژنێکم له‌به‌رده‌می خۆم بینی که له شه‌سته‌کانی سه‌ده‌ی رابردووه‌وه یه‌کێکه له سه‌رۆکه‌کانی بزاڤی ژنان له ئینگلته‌را، ناوی سالما جیمس بوو، ته‌مه‌نی هه‌شتا ساڵ بوو، گوتی: ئێمه هه‌موو جۆره زۆر و سته‌مێک له سه‌رمایه‌داریی ئیمپریالیستییه‌وه تا سه‌هیۆنیزم و ره‌گه‌زپه‌رستیی به‌یه‌که‌وه ده‌به‌ستینه‌وه، ئه‌وانه هه‌موویان به یه‌که‌وه په‌یوه‌ستدارن و به‌یه‌که‌وه کارده‌که‌ن دژ به گه‌لان و له سه‌رووی هه‌مووانیشه‌وه گه‌لی فه‌له‌ستینی، ئێمه جیاوازیی له نێوان سته‌می ئێستای سه‌ر هه‌ژان و ژنان و ره‌ش و سپی و په‌نابه‌ران ناکه‌ین.\nسالما جیمس به ره‌سه‌ن ئه‌مه‌ریکیی بوو و دایکیشی به ره‌سه‌ن یه‌هوودیی بوو لێ حکومه‌تی ئه‌مه‌ریکیی به هۆی تێکۆشانی دژ به سه‌رمایه‌داریی چاوچنۆک و زایۆنیستی ره‌گه‌زپه‌رستیی له وڵات وه‌ده‌ری نابوو، سالما گوتی: دادپه‌روه‌ریی و ئازادیی و راستگۆیی له لای من گرنگترن له نه‌ته‌وه‌ییبوونی ئه‌مه‌ریکیی یان دینی یه‌هوودیی. سالما جیمس مامۆستای ئه‌مه‌ریکیی (نعوم چۆمسکی) وه‌بیرهێنامه‌وه که له سه‌رووی نه‌ته‌وه و دینه یه‌هودییه‌که‌یه‌وه ژیانی خۆی له پێناو به‌رگرییکردن له دادپه‌روه‌ریی و ئازادیی ته‌رخان کرد.\nرووبه‌ری گۆڕه‌پانه‌که که‌متره له رووبه‌ری (گۆڕه‌پانی ته‌حریر)ی قاهیره، لێ ده‌که‌وێته نێوان دوو قه‌ڵای گه‌ورۆنه له شاری له‌نده‌ن، له نێوان کاتدرائیی به‌رزی (سێنت پووڵ) و ئاپارتمانی مه‌زنی بۆرسه، یه‌کێک له سه‌رۆکه‌کانی گه‌نجه‌کان گوتی: ئه‌و گۆڕه‌پانه‌مان وه‌ک سه‌ربازگه‌یه‌ک هه‌ڵبژارد بۆ شۆڕشه‌که‌مان دژ به گه‌وره‌ترین دوو هێمای سه‌رمایه‌داریی له وڵاته‌که‌مان، بۆرسه‌که یان ''پوولخانه''، کاتدرائییه‌که یان ماڵی خوداوه‌ند ''لۆرد'' که خاوه‌ن ماڵه‌کان و کۆمپانیا سه‌رمایه‌دارییه‌کان ده‌پارێزێ، پۆلیس بۆرسه‌که و کاتدرائییه‌که‌ی له ترسی شۆڕشه‌که‌مان داخست، هێزی رابووی گه‌ل وه‌سه‌ر هێزی سه‌رمایه‌داریی دێرین که‌وت که ٩٩٪ی گه‌لی ئینگلیزی هه‌ژار کردووه، دروشمی ئێمه له‌و شۆڕشه ئه‌وه‌یه: ''١٪ خاوه‌نی هه‌موو شتێکن و ٩٩٪ ی ژنان و نه‌داران و لاوان و په‌نابه‌ران پێویستییه‌کانی ژیانیان نییه''.\nله گۆڕه‌پانه‌که‌دا له نێویاندا ده‌سوڕامه‌وه، سه‌ردانی ئه‌وانه‌م ده‌کرد که له‌ژێر چادره‌کان راکشابوون وه‌ک ئه‌وه‌ی که له (گۆڕه‌پانی ته‌حریر) ده‌مکرد، له پۆسته‌رێکی سه‌ر دیوارم روانی به پیتی لاتینیی ناوی گۆڕه‌پانی (ته‌حریر)ی له‌سه‌ر نووسرابوو، گه‌نجێک وێنه‌ی ده‌گرتم و ئه‌من به سه‌رسوڕمانه‌وه ئاماژه‌م به پۆسته‌ره‌که کرد و گوتم: ئێوه ناوی گۆڕه‌پانه‌که‌تان گۆڕی نه‌ک حکومه‌ت؟ گه‌نجێک گوتی: بێگومان ئێمه‌ی گه‌ل، ئه‌و گۆڕه‌پانه هی گه‌له نه‌ک حکومه‌ت، مافی خۆمانه ناوه‌که‌ی بگۆڕێن، گۆڕه‌پانی ئێمه‌یه نه‌ک هی (سێنت پووڵ).\nبه ده‌یان ساڵه یان سه‌دان ساڵه له باغی (هاید پارک - هێنده دوور نیییه له گۆڕه‌پانی ''سێنت پووڵ''-) مایکرۆفۆنێکی بچووک له گۆشیه‌کی به‌ناوبانگ به ناوی (گۆشه‌ی گوتاردان ''سپیکینگ کۆرنه‌ر'') به هه‌میشه‌یی له‌وێیه و گه‌شتکه‌رانی باغه‌که‌ی لێی کۆده‌بنه‌وه بۆ گوێگرتن له گوتاره‌کان که له‌سه‌ر گه‌نده‌ڵیی سیسته‌می سه‌رمایه‌داریی و پێویستبوونی رووخاندنی ده‌ه‌دوێن، لێ ئه‌و گوتارانه هیچ شتێک ناکه‌ن جگه له کات رابواردنی هێندێک له گه‌شتکه‌رانی باغه‌که و بڵاوکردنه‌وه‌ی ئه‌و ئه‌ندێشه پووچه‌ی که گوایه ئینگلته‌را به‌هره‌مه‌نده له ئازادیی ئاخافتن و دیموکراسیی، له یه‌که‌م گه‌شتم بۆ له‌نده‌ن له ساڵی ١٩٦١ له (هاید پارک) گوتارێکم دا و تێیدا گوتم دیموکراسی له سێبه‌ری سیسته‌می سه‌رمایه‌داریی راستیی نییه و ناگا به‌وه‌ی که سیسته‌م بگۆڕێ، له‌و رۆژه‌وه دیموکراسیی سه‌رمایه‌داریی به دیموکراسیی (هاید پارک) ناوزه‌د ده‌کرێ. \nله منداڵییمه‌وه باوکم ده‌رباره‌ی بۆرسه ده‌یگوت لانه‌ی گه‌نده‌ڵیی داراییه، لانه‌ی ده‌ربه‌گه میسرییه‌کان و کۆلۆنیالیسته بیانییه‌کانه، بۆرسه له میسر له پاش شۆڕشی ١٩٥٢ له‌گه‌ڵ رزگاربوونی میسر له ده‌ره‌به‌گ و کۆلۆنیالیستی به‌ریتانیی نه‌ما، لێ له سه‌رده‌می سادات بۆرسه له‌گه‌ڵ کرانه‌وه‌ی ئابووریی و رووخانی میسر له‌ژێر هه‌ژموونی کۆلۆنیالیستی ئه‌مه‌ریکیی گه‌ڕایه‌وه، گه‌نده‌ڵیی دارایی له سه‌رده‌می موباره‌ک توندتر بۆوه و بۆرسه‌ی میسری بووه مه‌کۆی سه‌رمایه‌داریی چاوچنۆک و چه‌وسێنه‌ر، دراو بووه جوولێنه‌ری هه‌موو شتێک، هه‌موو شتێک له رێی ئینته‌رنێته‌وه به دراو ده‌کڕدرێ و ده‌فرۆشرێ، له نێویاندا ویژدان و ئه‌ڤین و سێکس و هاوسه‌رگیریی و ده‌ستلێکبه‌ردانی هاوسه‌ران و هونه‌ر و وێژه و راگه‌یاندن و که‌ناڵی ئاسمانی و ده‌نگی هه‌ڵبژاردن و دروستکردنی پارت و کۆمه‌ڵه و ده‌سته‌به‌ندییه‌کان، هه‌موو شتێک وای لێهات، کاڵای گه‌نده و ناگه‌نده، بۆ کڕین و فرۆشتن بێ له جیهانی رامیاریی و دین و ره‌وشت، نرخی مرۆڤ و راستگۆیی دابه‌زییه سه‌ر سفر.\nله‌وه‌ته‌ی بۆ یه‌که‌مین جار له ژیانمدا له ساڵی (١٩٦١)ه‌وه سواری فڕۆکه بوومه وازم له چوونه وڵاتان نه‌هێناوه، له زۆرێک له خۆپیشاندانه جیهانییه‌کانی دژ به سه‌رمایه‌داریی چاوچنۆک و باوکسالاریی نامرۆیی له رۆژه‌ڵات و رۆژاواوه به‌شدارییم کردووه له بۆمبای هیندستانه‌وه تا پۆرت ئه‌ڵێگری له به‌رازیل تا سیاتل له ئه‌مه‌ریکا تا جۆهانسبۆرگ له باشووری ئه‌فه‌ریقا تا به‌رشه‌لۆنه و مه‌درید و برۆکسل و پاریس و به‌رلین و تا گۆڕه‌پانی (ته‌حریر) له قاهیره و له‌نده‌ن، دروشمی هاوبه‌شیشمان ئه‌وه بووه ''جیهانه‌کی نوێ ده‌شێ، به‌ڵکه پێویسته''، ئه‌نته‌رنێتیش وای لێهاتووه له راژه‌ی شۆڕشه‌کان و رووخانی سیسته‌مه گه‌نده‌ڵه‌کان و بۆرسه‌کاندا بێ.


بەکارھێنەرە تۆمارکراوەکان بشارەوە | بەکارھێنەرە نەناسراوەکان بشارەوە | دەستکارییەکانم بشارەوە | بۆتەکان نیشان بدە | دەستکارییە بچووکەکان بشارەوە | نیشانی بدە پۆلێنکردنی پەڕە | ویکیداتا نیشان بدە\nگۆڕانکارییە نوێکان نیشان بدە بە دەستپێکردن لە ٢٤ی ئابی ٢٠١٩ ١٦:٢٦\n٢٤ی ئابی ٢٠١٩\nدەروازە:ژیاننامە؛ ١٣:٢٥ +١٦٥ Amine yousefi لێدوان بەشدارییەکان تاگ: PHP7\n٢٣ی ئابی ٢٠١٩\nدەروازە:فیزیک؛ ١٠:٥٤ ٠ Amine yousefi لێدوان بەشدارییەکان تاگ: PHP7\nتیشکی گاما؛ ١٠:١٢ +٣٣ Amine yousefi لێدوان بەشدارییەکان تاگ: PHP7\nنیوترۆن؛ ١٠:١٠ +٥٧ Amine yousefi لێدوان بەشدارییەکان تاگ: PHP7\nب ھایدرۆجین؛ ١٠:٠٦ +١١ Amine yousefi لێدوان بەشدارییەکان زیادکردنی دەروازەی کیمیا تاگەکان: PHP7 دەستکاریی تووڵی دەروازە\n٢٢ی ئابی ٢٠١٩\nب بالە؛ ٠٩:٣٨ +٤٢ Amine yousefi لێدوان بەشدارییەکان زیادکردنی دەروازەی وەرزش تاگەکان: PHP7 دەستکاریی تووڵی دەروازە\nکریکێت؛ ٠٩:٣٥ +١٣ Amine yousefi لێدوان بەشدارییەکان تاگ: PHP7\nتۆپی پێی ئوسترالی؛ ٠٩:٣٣ +١٣ Amine yousefi لێدوان بەشدارییەکان تاگ: PHP7\nتۆپی پێی ئەمریکی؛ ٠٩:٣٢ +٢٨ Amine yousefi لێدوان بەشدارییەکان زیادکردنی داڕێژەی کۆلکە بە یارمەتیی ئامراز تاگ: PHP7\nب تۆپی پێی ئەمریکی؛ ٠٩:٣١ +٤٢ Amine yousefi لێدوان بەشدارییەکان زیادکردنی دەروازەی وەرزش تاگەکان: PHP7 دەستکاریی تووڵی دەروازە\nداڕێژە:یارییەکانی ئۆڵمپیک؛ ٠٨:٥٧ +٢ Amine yousefi لێدوان بەشدارییەکان تاگ: PHP7\nداڕێژە:یارییەکانی ئۆڵمپیک؛ ٠٨:٥٧ -٢ Amine yousefi لێدوان بەشدارییەکان تاگ: PHP7\nلۆگی گواستنەوە؛ ٠٦:٠٤ Ibrahim N. Qader لێدوان بەشدارییەکان پەڕەی ساڵی تیشکی گواستەوە بۆ ساڵی ڕووناکی کە پێشتر ڕەوانەکەر بوو (ئەم ناونیشانە گونجاوترە بۆ ئەم مەقالەیە. ساڵی تیشکی هەڵەیە چونکە بە ئینگلیزی پێی دەگوترێ Light year . ڕووناکی واتای Light دەبەخشێت وە ووشەی تیشک بە ئینگلیزی دەبێتە Ray)\n٢١ی ئابی ٢٠١٩\nب جودۆ؛ ٢١:١٠ +٤٢ Amine yousefi لێدوان بەشدارییەکان زیادکردنی دەروازەی وەرزش تاگەکان: PHP7 دەستکاریی تووڵی دەروازە\nب گۆڵف؛ ٢٠:٥١ +٤٢ Amine yousefi لێدوان بەشدارییەکان زیادکردنی دەروازەی وەرزش تاگەکان: PHP7 دەستکاریی تووڵی دەروازە\nب تۆپی دەست؛ ٢٠:٠١ +٤٢ Amine yousefi لێدوان بەشدارییەکان زیادکردنی دەروازەی وەرزش تاگەکان: PHP7 دەستکاریی تووڵی دەروازە\nب زەویناسی؛ ١٠:٢٦ +٤ Aram لێدوان بەشدارییەکان زیادکردنی بەستەر بۆ بەرگری کارەبایی تاگ: بەستەردەری خێرا\n٢٠ی ئابی ٢٠١٩\nب زۆرانبازی؛ ١٦:٢٦ +٤٢ Amine yousefi لێدوان بەشدارییەکان زیادکردنی دەروازەی وەرزش تاگەکان: PHP7 دەستکاریی تووڵی دەروازە\n١٩ی ئابی ٢٠١٩\nب ئەڵمانیا؛ ١٥:٠١ +٤ Aram لێدوان بەشدارییەکان زیادکردنی بەستەر بۆ تایکواندۆ تاگ: بەستەردەری خێرا\nماددە؛ ٠٧:٥٤ +٣٩٧ Amine yousefi لێدوان بەشدارییەکان تاگ: PHP7\nماددە؛ ٠٧:٤٩ +١١ Amine yousefi لێدوان بەشدارییەکان تاگ: PHP7\nب ماددە؛ ٠٧:٤٨ +٤٢ Amine yousefi لێدوان بەشدارییەکان زیادکردنی دەروازەی فیزیک تاگەکان: PHP7 دەستکاریی تووڵی دەروازە\n١٨ی ئابی ٢٠١٩\nئەی ئۆ ئێڵ؛ ٢٢:٣٥ -٢٣ Aram لێدوان بەشدارییەکان ←سەرچاوە: ڕێکخستن\nب ڕوەک؛ ١٦:٢٣ +٤ Aram لێدوان بەشدارییەکان زیادکردنی بەستەر بۆ شیرێژ تاگ: بەستەردەری خێرا\nب ڕوەک؛ ١٦:١٨ +٤ Aram لێدوان بەشدارییەکان زیادکردنی بەستەر بۆ پەنیر تاگ: بەستەردەری خێرا\nب میوە؛ ١٤:١٨ +٤٢ Amine yousefi لێدوان بەشدارییەکان زیادکردنی دەروازەی خۆراک تاگەکان: PHP7 دەستکاریی تووڵی دەروازە\nوەرگیراو لە «https://ckb.wikipedia.org/wiki/تایبەت:RecentChangesLinked/دەروازە:زانست/کۆن»


مامۆستایەکی کورد لە تاران دەسبەسەر کرا - Hengaw news\nمامۆستایەکی کورد لە تاران دەسبەسەر کرا\n- in به‌ندكراوان, حوكمه‌كان, سیاسی, مه‌ده‌نی, هه‌واڵه‌كان\nهەنگاو: ئەندامێکی ئەنجومەنی سینفیی مامۆستایانی کوردستان پاش سەردانی بۆ ”دادسەرای شەهید موقەدەس” دەسبەسەر و ڕەوانەی زیندانی ئێڤین کرا.\nبەپێی ڕاپۆرتی ماڵپەڕی هەنگاو و بە پشت بەستن بە ”تۆڕی مافی مرۆڤی کوردستان”، موختار ئەسەدی ئەندامی ئەنجومەنی سینفیی مامۆستایانی کوردستان کە بە مەبەستی بەدواداچوونی لەمەڕ دۆخی بارمتەکەی سەردانی ”دادسەرای شەهید موقەدەس”ی کردبوو، دەسبەسەر و بۆ تێپەڕکردنی باقیی حوکمە یەک ساڵەکەی ڕەوانەی زیندانی ئێڤین کرا.\nبە وتەی ئەم سەرچاوەیە، حەفتەی ڕابردوو ”دادسەرای شەهید موقەدەس” لە ڕێگای تەلەفوونەوە ناوبراویان بانگهێشت کردبوو و لە ئەگەری سەردان‌نەکردنی، بڕی بارمتەکەی زەوت دەکرا.\nموختار ئەسەدی لە مامۆستایانی چالاکی توێژەکانی کوردستانە کە خاوەنی بڕوانامەی کارناسیی باڵای زانینگەی تاران لە بواری کۆمەڵناسی دایە کەلە ساڵەکانی ٨٥ و ٨٩ بەهۆی چالاکییەکانی دەسبەسەر و سزای زیندان و دوورخستنەوەی بەسەردا سەپا.\nناوبراو هەروەها چەندین ساڵە کە شاری سنەوە بۆ شاری کەرەج دوور خراوەتەوە و ڕێکەوتی ٧ی پووشپەڕی ساڵی ٨٩ لەلایەن هێزە ئەمنیەتییەکانی ئێرانەوە لە ماڵەکەیدا لە شاری کەرەج دەسبەسەر و پاش ٦٦ ڕۆژ ڕاگیران لە ژوورە تاکەکەسی و گشتییەکاندا لە ڕێکەوتی ٩ی خەرمانانی ئەو ساڵە بە دانانی بارمتە لە زیندانی ئێڤین ئازاد کرا.\nئەو چالاکە کوردە دواتر لەلایەن لقی ١٥ی دادگای ”ئینقلاب”ـەوە بە سەرۆکایەتیی ”سەڵەواتی” بە تۆمەتی ”پڕوپاگەندە دژی نیزام” سزای یەک ساڵ زیندانی بەسەردا سەپابوو کە ئەو حوکمە لە لقی ٣١ی دادگای پێداچوونەوەی پارێزگای تارانەوە پژڕاست کرایەوە.\nPrevious article شنۆ/ هێزەکانی ئێران کاسبکاریکی کوردیان کوشت\nNext article سەلاس باوەجانی/ تەزووی کارەبا گیانی کرێکارێکی کوردی ئەستاند\nشنۆ/ هێزەکانی ئێران کاسبکاریکی کوردیان کوشت…كۆڵبه‌ران و كاسبكارانهەنگاو: کاسبکارێکی خەڵکی سەردەشت بە تەقەی ڕاستەوخۆی هیزەکانی سوپای پاسداران کوژر�…\nسەلاس باوەجانی/ تەزووی کارەبا گیانی کرێکارێ…رووداوی كرێكاریهەنگاو: کرێکارێکی کورد لە کاتی کارکردندا بەهۆی تەزووی کارەباوە گیانی لە دەست دا. �…


هاری کەین پەیامێکی بەهێز بۆ بۆچێتینهۆی ڕاهێنەری پێشووی بڵاودەکاتەوە – یاریگا سپۆرت\nHome/هه‌واڵه‌كان/گرنگ/هاری کەین پەیامێکی بەهێز بۆ بۆچێتینهۆی ڕاهێنەری پێشووی بڵاودەکاتەوە\nهاری کەین پەیامێکی بەهێز بۆ بۆچێتینهۆی ڕاهێنەری پێشووی بڵاودەکاتەوە\nکارۆخ ڕواندزی 2019/11/20\nدوای ئەوەی بە شێوەیەکی فەرمی (ماوریسیۆ بۆچێتینهۆ) لە پۆستی ڕاهێنەرایەتی یانەی تۆتنهامی ئینگلیزی لادرا و مۆرینیۆ لە شوێنەکەی دەستبەکار بوو، (هاری کەین)ی ئەستێرەی یانەکە و هەڵبژاردەی ئینگلتەڕا بە پەیامێکی بەهێز و پڕ لە جۆش مالئاوایی لە ڕاهێنەرەکەی کرد.\nهاری کەین کەمێک پێش ئێستا لە پەیجی خۆی لە تویتەر وێنەیەکی خۆی و بۆچێتینهۆی بڵاوکردوتەوە و نووسیویەتی “سەرەتا من زۆر سوپاسی تۆ دەکەم، بۆ ئەوەی کە یارمەتی زۆرت دام تا خەونەکانم بهێنمە دی، ئێمە لەگەڵ یەک لەو 5 ساڵ و نیوەی بەیکەوە بووین چەندین ساتی سەرنج ڕاکێش و سەرسوڕهێنەرمان بردە سەر، تۆ بۆ من تەنها ڕاهێنەر نەبووی بەڵکو هاوڕێشم بووی خۆشحاڵم بەو پەیوەندییە، هیوادارم سەرکەوتووبیت لە وێستگەی داهاتووتدا “.\nجێی ئاماژەیە، هاری کەین پەیوەندییەکی زۆر بە تینی لەگەڵ بۆچێتینهۆ ڕاهێنەری لادراوی تۆتنهام هەبوو، هەندێک لە میدیاکانیش پێیان وایە کە بە لادانی بۆتەچینیۆ ئەگەرەکانی ڕۆیشتنی کەین لە سپێرز زۆر زیاتر دەبن.\nبۆتەچینیۆ هاری کەین


پاپۆڕێکی شەڕکەری ئەمریکا تەقیەوە / ١١ برینداری لێکەوەتەوە - Mehr News Agency\nAP ١٣٩٩ Tir ٢٣ ٠٨:٥١\nNews Code 33232\nلە سان دیەگۆ؛\nهێزەکانی ئاگرکوژێنەوەی فیدراڵی ئەمریکا بۆ کوژاندنەوەی ئاگر بە هۆی تەقینەوەیەک لە پاپۆڕێکی شەڕکەری ئەمریکا بنکەی دەریایی شاری سەن دیە گۆ نێردرانە شوێنی ڕووداوەکە.\nبە ڕاپۆرتی ئاژانسی هەواڵی مێهر لە کەناڵی ئێن بی سی سەن دیە گۆ، دوابەدوای ئاگرکەوتنەوە و ڕوودانی تەقینەوە لە فڕۆکەیەکی شەڕکەری ئاوی-خاکی ناسراو بە " یوو ئێس ئێس بونهۆم ڕیچارد" لە بنکەی دەریایی سەن دیە گۆ لە ویلایەتی کالیفۆڕنیای ئەمریکا، یازدە مەلەوان بریندار بوون و گواسترانەوە بۆ نەخۆشخانە.\nبە وتەی کریشنا جەکسۆن لە بنکەی دەریایی سەن دیەگۆ، ئەو پاپۆڕە پێش لە ڕوودانی ئاگرکەوتنەوەکە کاری پاراستنی دەکرد. فەرمانبەرەکانی ئەو پاپۆڕەش زیاتر ڕۆژانی دوایی هەفتە واتە شەممە و یەکشەممە لە ناو پاپۆڕەکەدان، بەڵام بە گشتی ژمارەی کەسەکان لە ڕژانی تری هەفتە کەمتر بوو.\nدەوترێت کە هێزەکانی ئاگرکوژێنەوەی فیدراڵ کاتژمێر ٩ ی بەیانی بە کاتی ناوچەیی لە ڕێکخراو ئاگرکوژێنەوەی سەن دیەگۆ داوای یارمەتیان کرد و سەرجەم هیزەکانی ئەو ڕێکخراوە تا کاتژمێر ١١:١٩ خولەک نێردرانە شوێنی ڕووداوەکە.\nبە پێێ ڕاپۆرتەکان، مەلەوانە برینداربووەکان لە نەخۆشخانە خەوێندران و لە ژیرچاوەدێری پزیشکیدان. هێشتا هۆکاری ڕووداوە ڕوون نەبووەتەوە.


سامانى وه‌ستا به‌کر\n«هاژه‌ک»مووشه‌کبارانه‌که‌ى هه‌ولێر، سزادانى رۆژنامه‌نووس و چالاکوانه‌کانى بادینان، چاوپێکه‌وتنه‌که‌ى ره‌غدى سه‌دام حسێن و کۆنگره‌که‌ى کۆمه‌ڵ.\nله‌مانگى دووا چوار تاقیکردنه‌وه له‌سه‌ر ئاستى ناوخۆ، هه‌رێمى و ده‌ره‌کی، ئه‌گه‌رچى هیچ یه‌کێ له‌و تاقیکردنه‌وانه راسته‌وخۆ په‌یوه‌ندى به‌یه‌که‌وه نیه، به‌ڵام ناڕاسته‌وخۆ هه‌موویان په‌وه‌ستن به‌داهاتووى عێراق به‌گشتى و کوردستان به‌تایبه‌تى که‌ئه‌کرێ بۆ هه‌ریه‌کێکیان هه‌ڵوێسته‌و لێکۆڵینه‌وه‌ى جددى له‌سه‌ربکرێ.\nله‌مووشه‌ک»هاژه‌ک» بارانه‌که‌ى هه‌ولێرا ئه‌و وڵات و لایه‌ن حزب و رێکخراوه‌ى له‌پشتى مووشه‌کبارانه‌که‌وه بوون هه‌وڵیاندا به‌به‌ردێک دوو چۆله‌که بکوژن، به‌جۆرێک که له‌یه‌ک کاتدا ئاماده‌باشى و هه‌ڵوێستى به‌ڕێوبه‌رایه‌تى نوێى ئه‌مریکاو تواناو هێزو چاودێرى سنوره‌کانى هه‌رێمى حکومه‌تى هه‌رێم تاقى بکه‌نه‌وه.\nسه‌ره‌تا بۆ ئێران زۆر گرنگه دڵنیابێ له‌هه‌ڵوێستى به‌ڕێوبه‌رایه‌تى «ئیداره«ى نوێى ئه‌مریکاو به‌راوردێکى بکات به به‌ڕێوبه‌رایه‌تیه پێشووه‌که‌ى تره‌مپ تابزانێ چۆن مامه‌ڵه‌ى له‌گه‌ڵدا بکات، بۆ ئه‌و جۆره سه‌رکێشییه‌ش عێراق و هه‌رێمى کوردستان باشترین شوێنه که‌ئێران به‌ئامانجى بگرێت، چونکوم له‌ئێستایا عێراق بێ خاوه‌نترین و په‌رش و بڵاوترین ناوچه‌یه و هه‌رێمى کوردستانیش لاوازترین و بێ پشت و په‌ناترین شوێنه که‌که‌س له‌سه‌رى نایه‌ته وه‌ڵام، له‌به‌ر ئه‌و دوو هۆکاره‌و بۆ په‌ستانخستنه سه‌ر ئه‌مریکا تا به‌مه‌رجى ئێران بگه‌ڕێته‌وه سه‌ر مێزى گفتوگۆ سه‌باره‌ت به‌چه‌کى ناوه‌کى گروپى 5+1 و ئێران، ئه‌و وڵاته خواستێتى ئه‌مریکا زۆربه‌ى گه‌مارۆ ئابورییه‌کانى له‌سه‌ر هه‌ڵبگرێت پێش ده‌ستپێکردنى هه‌ر گفتوگۆیه‌ک، هه‌ربۆیه ئێران به‌ئاڕاسته‌کردنى چه‌ند هاژه‌کێک له‌لایه‌ن بریکاره‌کانییه‌وه په‌یامى خۆى بۆ ئه‌مریکا ناردو ئێستاش هه‌موو چاوه‌کان له‌سه‌ر وه‌ڵامى ئه‌مریکایه به‌رامبه‌ر ئه‌و کاره‌ى ئێران.\nبه‌ڵام هه‌رچى گرووپه شیعى و بریکاره‌کانى ئێرانه مه‌به‌ستێکى تریان هه‌بوو له‌ئاڕاسته‌کردنى ئه‌و هاژه‌ک»مووشه‌ک»انه، ئه‌وانیش:\nیه‌که‌م تا په‌یامێک بۆ ده‌سه‌ڵاتدارانى هه‌رێم بنێرن و بڵێن باشتره له‌گه‌ڵ ناوه‌ند بگه‌نه رێککه‌وتن به‌و مه‌رجه‌ى شیعه‌کان دایانڕشتووه ئه‌گه‌رنا ئه‌وه هێنده پارێزراو نین و له‌ئه‌گه‌رى رێکنه‌که‌وتندا ده‌کرێ کێشه‌که به‌زه‌برى هێز چاره‌سه‌ربکرێت.\nدووه‌م تا بزانن هێزى به‌رگریى و ئاماده‌سازى و هه‌واڵگرى و کاردانه‌وه‌ى هه‌رێم له‌چ ئاستێکدایه و له‌ئه‌گه‌رى هه‌ر رووبه‌ڕووبوونه‌وه‌یه‌کدا، هه‌روه‌ک چۆن مه‌به‌ستیان بوو به‌ڕوونى به‌هه‌رێم و ده‌سه‌ڵاتداره‌کانى دوو حزب بڵێن ده‌توانین به‌ئاسانى سنووره‌کان ببڕین و له‌ناوخۆى هه‌رێمه‌وه هێرش بکه‌ینه سه‌رتان.\nسێیه‌م دوایین شتیش ده‌یانه‌وێ بزانن که‌ئایا که‌سێک یان وڵات و لایه‌نێک ماوه له‌سه‌ر هه‌رێم بێته وه‌ڵام؟\nسزاى چالاکوان و رۆژنامه‌نووسه‌کان\nسزادانه‌که‌ى پێنچ چالاکوان و رۆژنامه‌نووسه‌که‌ش تاقیکردنه‌وه‌ى شه‌قام بوو له‌لایه‌ن ده‌سه‌ڵاتدارانى هه‌ولێره‌وه. ئه‌م کابینه‌یه کابینه‌یه‌کى هه‌واڵگرییه به‌تێڕوانین له‌وه‌ى سه‌رۆکى حکومه‌ته‌که پێشر سه‌رۆکى ده‌زگایه‌کى هه‌واڵگرى حزبى بووه که‌هه‌میشه کێشه‌ى نه‌یاره‌کانى به‌کوشتن و هه‌ڕه‌شه‌و ده‌سترێژى کردنه‌سه‌ر ئابڕو پیرۆزییه‌کان و خێزانى که‌سانى نه‌یار چاره‌سه‌ر کردو سه‌رۆکى ده‌سه‌ڵاته‌که‌ى هه‌ولێر به‌ڕوونى په‌یامى خۆى به‌بێ شه‌رم و سڵه‌مینه‌وه ئاراسته‌ى هه‌موو ره‌خنه‌گر و نه‌یارو رۆژنامه‌نووسێکى ئازاد کرد که‌ئه‌م که‌سێکى جیاوازتره‌و ره‌خنه به‌سزا وه‌ڵام ده‌داته‌وه خۆ ئه‌گه‌ر به‌ده‌رده‌که‌ى «سه‌رده‌شى عوسمان»یشیان نه‌بات.\nجیاوازییه‌کى زۆر هه‌یه له‌وه‌ى سه‌رۆکى ده‌زگایه‌کى هه‌واڵگرى حکومى و ده‌وڵه‌ت بیت، وه‌ک له‌وه‌ى سه‌رۆکى ده‌زگایه‌کى هه‌واڵگرى حزبى بیت، بۆ نموونه ڤلادیمیر پۆتن سه‌رۆکى ده‌زگایه‌کى هه‌واڵگرى حکومى و ده‌وڵه‌ت بووه، بۆیه ده‌بینى ته‌سفیه‌کردنى نه‌یاره‌کانى شێوه‌یه‌ک له‌نهێنى بوونى تیایه، ئه‌گه‌رچى کۆى وڵاتانى دیموکراتیخواز کۆکیش بن له‌سه‌رئه‌وه‌ى که‌ئه‌وه روسیاو سه‌رۆکه‌که‌یه‌تى نه‌یاره‌کانى ژه‌هرخوارد ده‌کات، به‌ڵام هیچ به‌ڵگه‌یه‌ک نیه بۆ سه‌لماندنی، له‌وه‌وه بۆمان ده‌رده‌که‌وێ که ده‌زگاى هه‌واڵگرى زلهێزێکى وه‌ک روسیا حساب بۆ ناوبانگ و ئابڕوى سیاسى خۆى ده‌کات و بوارێک بۆ کارکردن ده‌هێڵێته‌وه‌و به‌هه‌ر شێوه‌یه‌ک بێت له‌هه‌وڵدایه ده‌سه‌ڵاتى دادوه‌رى سه‌ربه‌خۆ بناسێنێ، جیاواز له‌ده‌زگایه‌کى هه‌وڵگرى حزبى که نه‌یاره‌کانى به‌بێتاوان زیندانى ده‌کات و به‌به‌رچاوى کۆى خه‌ڵکى هه‌رێم و دراوسێ و جیهانه‌وه بێشه‌رمانه تۆمه‌تیان بۆ داده‌تاشێ و بۆ ترساندنى خه‌ڵک و ناساندنى دڵڕه‌قى و چاوسورکردنه‌وه‌ى سه‌رۆکى حکومه‌ت که که‌سێکى هه‌وڵگرى و شۆراوه له‌به‌زه‌ییه، پێنچ چالاکوان و رۆژنامه‌نووس بێتاوان ده‌کات به‌نموونه بۆ ترس خستنه دڵى هه‌رکه‌سێکه‌وه که‌ڕه‌خنه له‌ده‌سه‌ڵات و حوکمه‌که‌ى بگرێ، به‌پشتبه‌ستن به‌مێژووى حوکمڕانى هه‌موو ئه‌وانه‌ى به‌و جۆره حوکمه‌یان کردووه، زۆربه‌ى کات کۆتایى ئه‌و کاره ناشرین و زوڵم و سته‌مکارانه‌یان به‌کۆتایى ژیانى خودى خۆیان بووه.\nره‌خش یان جۆکه‌ره‌که‌ى سه‌دام\nچاوپێکه‌وتنه‌که‌ى ره‌غدى سه‌دام حسێنیش تاقیکردنه‌وه‌ى کۆى عێراق بوو به‌دوو ئاڕاسته.\nیه‌که‌م په‌یامێک بوو بۆ ئێران که له‌کاتى پێڕاکێشانى زیاترو ده‌ستخستنه ناو کاروبارى عێراق و هاندانى میلیشیاو گرووپه چه‌کدارو بریکاره‌کانى ئه‌و وڵاته له‌عێراق و ناوچه‌که دژى ئه‌مریکا، ئه‌وا پێویسته ئێران له‌جارێک زیاتر بیربکاته‌وه، چونکه تائێستاش خه‌ڵکانێک ماون که‌ببنه هه‌ڕه‌شه‌ى جددى بۆ سه‌ر ده‌سه‌ڵات و حوکمڕانى شیعه‌گه‌رایى له‌عێراق.\nره‌غد له‌چاوپێکه‌وتنه‌که‌یدا چه‌ندین جار ده‌یووت براو خوشکانى عه‌ره‌ب و له‌وه‌ش گرنگتر ده‌یوت که‌پشتیوانییه‌کى زۆر ده‌کرێ له‌لایه‌ن سه‌رۆک و شاو ئه‌میرو سه‌رکرده‌ى وڵاتانى عه‌ره‌بى به‌بێ ناوهێنان، له‌وه‌شدا مه‌به‌ستى بوو که به‌ئێران و حزبه شیعییه‌کان و تائاستێکیش به‌کوردیش بڵێ که‌ئه‌و پشتیوانى ده‌کرێ له‌ئه‌گه‌رى هه‌ر جوڵه‌یه‌کدا بۆ گۆڕانکارى سیاسى و گه‌ڕانه‌وه‌ى رژێمى پێشوو ئه‌گه‌ر له‌ژێر ناوێکى تریشدا بێت دوور له‌حزبى به‌عس.\nدووه‌م تاقیکردنه‌وه‌ى شه‌قامى عێراقى بوو تاچ ئاستێک له‌حوکمڕانى ئێستاى عێراق بێزان و تا چه‌ند ئاماده‌و پشتیوانى ره‌غدو داروده‌سته‌ى رژێمى پێشووى عێراقبن، ئه‌ویش له‌ڕێگه‌ى گرنگیدانى میدیاو ئه‌و ژماره زۆره‌ى که گرنگییان به‌و چاوپێکه‌تنه داوه‌و ته‌ماشایان کردووه به‌جۆرێک له‌مێژووى که‌ناڵى «ئه‌لعه‌ره‌بیه«دا هه‌رگیز ژماره‌ى ته‌ماشاکه‌رانى نه‌گه‌یشتووه‌ته ئه‌و ئاسته، به‌جۆرێک که پێشبینیکراو نه‌بووه بۆ خودى که‌ناڵه‌که‌ش.\nکۆمه‌ڵى ئیسلامى «کۆمه‌ڵى دادگه‌ریى کوردستان – عێراق»\nسه‌ره‌تا ده‌بێ ئه‌وه بووترێ که‌کۆمه‌ڵى ئیسلامى پێشووترو کۆمه‌ڵى دادگه‌ریى کوردستان – عێراق له‌ئێستادا زۆرترین بوێرى هه‌بووه‌و که‌مترین سڵه‌مینه‌وه‌ى هه‌بووه له‌به‌ستنى کۆنگره به‌راورد به‌حزبه‌کانى تر له‌ناویشیاندا پارتى و یه‌کێتى و گۆڕان که به‌راورد به‌ته‌مه‌ن و ژماره‌ى کۆنگره‌ى ئه‌و حزبانه ئه‌مان زیاتر پابه‌ندبوون به‌به‌ستنى کۆنگره‌و پره‌نسیپ و ده‌ستورى حزبه‌که‌یانه‌وه، هه‌رچه‌نده کۆنگره‌ى حزبى کوردى له‌ناوه‌ڕۆکدا هه‌ریه‌که و هیچ گۆڕانکارییه‌کى جۆرى ناهێنێته کایه‌وه.\nبه‌گۆڕینى ناوى حزب و داماڵینى پاشگرى ئیسلامى و گۆڕینى ئه‌میر بۆ سه‌رۆ ک، کۆمه‌ڵى دادگه‌ریى ده‌یه‌وێت شه‌قام و ده‌نگده‌رى هه‌رێمى کوردستان تاقیبکاته‌وه که تاچه‌ند ئاماده‌ن له‌و حزبه ناوه‌رۆک ئیسلامى و رووکه‌ش مه‌ده‌نییه نزیک ببنه‌وه، ژماره‌ى ده‌نگده‌ره‌کانیان تاچه‌ند زیاد ده‌کات، ئایا ئه‌وه به‌سه که‌ببنه هێزى دووه‌م یان سێیه‌م ئه‌گه‌ر نه‌شتوانن ببن به‌یه‌که‌م، یان نه‌خێر شه‌قامى کوردى هه‌رێمى کوردستان پێشتر بڕیارى خۆى داوه‌و هه‌میشه له‌کاتى ده‌نگداندا هه‌موو شتێ له‌بیرده‌کرێ و هه‌روه‌ک پێشوو ده‌نگ ده‌ده‌ن.\nئه‌م مۆدێله سه‌ره‌تا له‌تورکیاوه سه‌ریهه‌ڵداو پاشان له‌تونس و ئیتر تابێت حزبه ئیسلامییه‌کان کۆپى ده‌که‌ن به له‌به‌رچاوگرتنى ئه‌وه‌ى که له‌و دوو وڵاته‌دا حزبه ئیسلامییه‌کان له‌ژێر په‌رده‌ى ناو گۆڕین و لێکردنه‌وه‌ى پاشگرى ئیسلامى توانیویانه بگه‌نه ده‌سه‌ڵات ئه‌گه‌رچى له‌ناوه‌ڕۆکدا هه‌ر حزبه ئسوڵییه سه‌له‌فییه ئیخوانییه‌که‌شن.\nبه‌داخه‌وه له‌کوردستان حزب بۆ که‌سێک دروست ده‌کرێ، حزبى کوردى تائێستا نه‌بووه‌ته پرۆژه‌یه‌ک بۆ به‌ڕێوه‌بردن، به‌ڵکو ئامرازێکه بۆ حه‌زى تاکه‌که‌سى چه‌ند که‌سێک که تاکۆتایى ژیانیان ده‌بێ سه‌رۆکى حزبه‌که‌بن، هه‌ڵبه‌ته ئه‌مه بۆ کۆمه‌ڵیش راسته.\nبۆ سه‌رۆکایه‌تى حزب سه‌رۆکى کۆمه‌ڵ ده‌ڵێ (نه بۆى راده‌که‌م نه لێى راده‌که‌م) که‌ڕاستییه‌که‌ى ئه‌وه‌یه پۆستى که‌سى یه‌که‌م (به‌س بۆ خۆیه‌تى و هه‌م تاپۆیه‌تی) کتومت وه‌ک حزبه‌کانى تر.


ته‌ماته میوه‌یه یان سه‌وزییه؟\nته‌ماته سه‌ر به سه‌وزیه‌کانه یان میوه‌کان؟\nدیاره زۆر گرنگ نییه که ته‌ماته سه‌ر به هه‌رکامیان بێ، چوونکو هه‌رجۆرێک بێ له ئامریکادا سه‌ر به سه‌وزیه‌کانی داده‌نێن. شتێکی جێگای سرنج ئه‌وه‌یه که دیوانی باڵای وڵاتی (اتزونی) ده‌نگی داوه که ته‌ماته سه‌ر به کام ده‌سته بێ؟ له ڕه‌وانگه‌ی ڕووه‌کناسیه‌وه ته‌ماته به میوه ده‌ژمێردرێ و له‌مه‌دا گومانێک نییه. به‌ڵام له‌به‌ر ئه‌وه‌ی که سۆس و دۆشاوی جۆراوجۆری لێ دروست ده‌کرێ بۆ تامی چێشت و به‌م هۆیه‌وه له بازاڕی بازرگانیدا جێگای سرنجه، دیوانی به‌رزی ئامریکا له ساڵی ١٨٩٣دا ده‌نگی دا و بڕیاری له سه‌ر داوه که ته‌ماته سه‌ر به سه‌وزیجاته.\nهه‌وه‌ڵجار ته‌ماته به شێوه‌ی خۆڕست له باشووری ئامریکا یانێ وڵاتانی (پرۆ) و (ئه‌کوادور) و (بلیوی) دۆزرایه‌وه. زۆر پێش له‌وه‌ی که "کریستف کلمب" پێ بنێته ئه‌م وشکارۆ (قاره) نوێیه‌وه، ته‌ماته له وڵاتی (مکزیک)دا ده‌چێندرا و ڕه‌نگه یه‌که‌م جاریش هه‌ر له (مکزیک)ه‌وه گه‌یشتبێته ئوروپا.\nهه‌وه‌ڵجار که باسی ته‌ماته له زمانه ئوروپایه‌کاندا کراوه، له (ئیتالی)دا به ئه‌ویش ساڵی ١٥٥٤ بوو که وه‌ک "سێوی زێڕین" ناویان بردووه و پێیان وایه که له سه‌ره‌تادا ته‌ماته‌یه‌کی ڕه‌نگ زه‌رد گه‌یشتووه‌ته ئوروپا.پێش کۆتایی سه‌ده‌ی شانزده‌یه‌م ته‌ماته له باخه‌کانی ئینگلیز، ئسپانیا، ئیتالیا و فه‌رانسه‌دا ده‌چێندرا و وه‌ک به‌رهه‌مێکی جێگای سرنج چاوێ لێنه‌ده‌کرا.\nله سه‌ره‌تای سه‌ده‌ی حه‌ڤده‌یه‌مه‌وه خه‌ڵکی وڵاتانی ئوروپا، ته‌ماته‌یان له‌گه‌ڵ خواردن ده‌خوارد. یه‌که‌م که‌سیش که ته‌ماته‌ی له (ئتازونی)دا چاند (تۆماس جه‌فرسه‌ن) بوو که له ساڵی ١٧٨١، به‌ڵام له‌و کاته‌دا خه‌ڵکێکی زۆر پێیان وابوو ته‌ماته ژه‌هراوییه، تاکوو ساڵی ١٩٠٠ ئه‌وجار له‌و وڵاته‌دا خه‌ڵک که‌ڵکیان لێوه‌ر گرت.\nڕووه‌کی ته‌ماته سه‌ر به بنه‌ماڵه‌ی په‌تاته و تووتنه. ماوه‌ی به‌رهه‌مدانی درێژه و پێویستی به ڕووناکایی و خاکی باش و به‌هێز هه‌یه و ئاوی پێویسته. له باکووری ئوروپا و باکوری (ئتازونی)دا ته‌ماته له زستانیشدا له گوڵخانه‌کاندا به به‌رهه‌م دێ و له ئه‌یاله‌تی کالیفرینا و تگزاس و مکزیکۆشدا له وه‌رزی زستاندا له مه‌زرادا به‌رهه‌م ده‌دا. ته‌ماته‌ی زستانی به سه‌وزی ده‌یکه‌ننه‌وه و ڕه‌وانه‌ی بازاڕی ده‌که‌ن و تاکوو ده‌گاته بازاڕ، له نێو ڕێگادا ڕه‌نگی سوور ده‌بێ.\nسەرچاوە: فرهنگی بمن بگو چرا، به‌رگی چواره‌م ل. ٣٦.


بۆ هاوسەران...ئەم خواردنە سەرسوڕهێنەرە بۆ تەندروستی سێکسی ژنان و پیاوان بەسودە\nبۆ هاوسەران...گوێز بۆ تەندروستی سێکسی بەسودە\nگوێز یەکێکە لە باشترین جۆری خواردنە تەندروستەکان، چونکە دەوڵەمەندە بە پرۆتین و ترشە چەوری و دژە ئۆکسان و باشترین سەرچاوەیە بۆ بەپیتبوونی تۆوی خانمان و پیاوان و تەندروستی سێکسی.\nپزیشکان هەمیشە خواردنی گوێز بە باشترین سەرچاوە دادەنێن بۆ چارەسەرکردنی تەندروستی دڵ و خوێنبەرەکان، چونکە ڕێگری لە کۆبوونەوەی چەوری دەکات و کۆلیسترۆل و نەخۆشیەکانی دڵیش بەهەمان شێوە، لەهەمانکاتدا گوێز باشترین خواردنە لەڕووی تەندروستی سێکسیەوە، چونکە توانای سێکسی زیاد دەکات و چارەسەری بێ پیتی تۆو دەکات بەتایبەتی لە خانماندا.\nبەپێی زانیاریەکانی ڕۆژنامەی "بابیس" ئیسپانی خواردنی گوێز کاریگەری و ڕۆڵی سەرەکی هەیە لە چارەسەرکردنی لاوازی سێکسی پیاوان و نەگەیشتن بە ئۆرگازم، چونکە کاری خوێنبەرەکان بۆ ئەندامی زاوزێ چالاک دەکات و هێزی بەپیت بوون و زیادبوونی بەرهەمی تۆوی پێدەبەخشێت.\nلەلایەکی دیکەوە گوێز دەوڵەمەندە بە ترشی لینۆلیک کە دەبێتە هۆی کەمکردنەوەی دڵەڕاوکێ و کەئابە، توێژینەوە پزیشکیەکانی ئەمەریکا لێکۆڵینەوەی لەسەر 5000 کەس ئەنجامداوە کە بەدەست کێشەی بێ پیتی تۆوەکانیان و لاوازی سێکسیەوە ناڵاندوویانە، کە وایکردووە کاریگەری بخاتە سەر ئاستی دەروونیان و تووشی بێتاقەتی و دڵەڕاوکێیان بکات و کەم خەویش بن.\nهەر بۆیە پزیشکان ئاماژە بەوەدەکەن خۆراک پەیوەندی و ڕۆڵی سەرەکەی هەیە بە تەندروستی سێکسیەوە، چونکە ئاستی ماددەی "میلاتۆنین" بەرزدەکاتەوە ئەمەش پەیام دەنێرێت بۆ مێشک و دەروون و کاردانەوە دروست دەکات.\nگوێزیش یەکێکە لەو خۆراکانەی ڕێژەی ماددەی میلاتۆنینی بەرزە و بەشێوازی سروشتی لە ناو لەشتدا بەرزدەبێتەوە و یارمەتی ئەندامی زاوزێی پیاوان دەدات لەکاتی ئەنجامدانی پەیوەندی سێکسیدا.\nلەهەمانکاتدا توێژینەوەکان هۆشداری دەدەن لەوەی پێویستە ڕۆژانە بڕی 80 گرام گوێز بخورێت بۆ چالاککردنی لەش و زیادکردنی توانای سێکسی و چارەسەری گرفتەکانی، جەخت لەوەش دەکرێتەوە کە خواردنی 80 گرام گوێز نیو کاتژمێر پێش ئەنجامدانی سێکس ڕۆڵی ئیجابی دەبێت و کێشەی لاوازی و تەندروستی سێکسی نامێنێت و ئاستی بەرهەمهێنانی\nداتای بڕی باران بارینی ٢٤ كاتژمێری رابردووی ناوچه‌كانی هه‌رێمی كوردستان بڵاوكرایه‌وه\nیه‌كێتی باسكه‌ی عێراق:له بەحرەین رووبه‌ڕووی ده‌ستبه‌سه‌ركردن بووینه نه‌ك كەره‌نتینه


ئەندامێکی لیژنەی دارایی پەرلەمانی عێراق پێی وایە لە چەند ڕۆژی داهاتوودا دەنگ لەسەر پڕۆژەیاسای بودجە دەدرێت و جەخت دەکاتەوە کە "بڕگەی لێبڕین لە موچەی فەرمانبەران هێشتا یەکلایی نەکراوەتەوە، هەرچەندە گفتوگۆیەکی زۆری لەبارەوە کراوە."\nجەمال کۆچبەر، ئەندامی لیژنەکە لە لێدوانێکدا بۆ ڕۆژنامەی سەباحی فەرمی کە "ناس کورد" بەدواداچوونی بۆ کردووە (31ی کانونی دووەمی 2021) دەڵێت، "لە ماوەیەکی زۆر نزیکدا لیژنەی دارایی لە گەنگەشەکردنی پڕۆژەیاسای بودجە دەبێتەوە سەرباری هەموو ئاستەنگەکان کە گرنگترینیان پشکی هەرێمی کوردستانە کە هێشتا یەکلایی نەبووەتەوە و گفتوگۆ و دانوستانەکان بەردەوامن".\nدەشڵێت، "شایستە داراییەکانی جوتیاران بە جوتیارانی هەرێمیشەوە گەرەنتی کراوە لە پڕۆژەیاساکەدا، بەڵام هێشتا بڕگەی لێبڕینی موچەی فەرمانبەران یەکلایی نەبووەتەوە، بەڵام لەم هەفتەیەدا دەنگ لەسەر بودجەکە دەدرێت."\nڕاشیگەیاند، "دامەزراندنی سندوقی تایبەت بە پترۆ دۆلار لە بودجەکەدا جێگیرکراوە بۆ ئەو پارێزگایانەی کە نەوت و غاز بەرهەم دەهێنن، ئەوەش بە ئامانجی جێبەجێکردنی پڕۆژە و خزمەتگوزارییەکان."\nبڕیاره ئەمڕۆ شاندی باڵای حكومه‌تی هه‌رێمی كوردستان به‌سه‌رۆكایه‌تی قوباد تاڵه‌بانی بگاتە به‌غدا و دوایین کۆبوونەوەکانی تایبەت بە پشکی هەرێم لە بودجە ئەنجامبدەن، وتەبێژی قوباد تاڵەبانیش ئامانجی سەردانی ئەمجارەی شاندەکە ئاشکرادەکات.\nسه‌میر هه‌ورامی، وته‌بێژی جێگری سه‌رۆكی حكومه‌تی هه‌رێمی كوردستان (30ی کانوونی دووەمی 2021) ڕایگەیاند، سه‌ردانی ئه‌مجاره‌ی شاندی باڵای حكومه‌تی هه‌رێم بۆ گفتوگۆكردنه له‌گه‌ڵ لیژنه‌ی دارایی پەرلەمانی عێراق و لایه‌نه سیاسییه‌كان و فراكسیۆنه‌كانی نێو پەرلەمانی عیراق، بۆ چه‌سپاندنی پشكی هه‌رێمی كوردستان له شایسته داراییه‌كان له بودجه‌ی گشتی 2021ی عیراق، كه بڕیاره له چه‌ند رۆژی داهاتوودا پرۆژه‌یاساكه له پەرلەمانی عێراق ده‌نگی له‌سه‌ر بدرێت و حكومه‌تی عیراقیش پرۆژه‌یاساكه بخاته بواری جێبه‌جێ كردنه‌وه.\nهاوکات جەمال کۆچەر، ئەندامی لیژنەی دارایی پەرلەمانی عێراق لە لێدوانێکیدا بۆ "ناس کورد" (30ی کانونی دووەمی 2021) ڕایگەیاند، هەرێمی کوردستان لەبارەی دوایین ئەنجامەکانی جێگیرکردنی پشکەکەى لە پرۆژەیاسای بودجە چاوەڕوانی وەڵامی لایەنە شیعییەکان دەکات و بۆ ئەوەش تا ئێستا داواکاری ئەوان یەکلایی نەکراوەتەوە."\nدەشڵێت، "داوای ڕادەستکردنی کۆی نەوتی هەرێمی کوردستان دەکرێت و حکومەتی هەرێمیش ئەوەى ڕەتکردووەتەوە و دەڵێت تەنها پابەندی ئەوە دەبێت کە لە پڕۆژەیاساکەدا هەیە کە ئەوەش ڕادەستکردنی 250 هەزار بەرمیل نەوتی ڕۆژانەیە."\nباسی لەوەشکرد، "چاوەڕوان دەکرێت لە یەک دوو ڕۆژی داهاتوو بەفەرمی هەڵوێستی لایەنە شیعەکان لەبارەی پشکی هەرێمی کوردستان لە پڕۆژەیاسای بودجەدا ئاشکرا بکرێت."\nلەبارەی دەنگدانی کۆتایی لە سەر پرۆژەیاسای بودجەی 2021ی عێراق کە ئێستا لە پەرلەمانی عێراقە، ئەندامەکەی لیژنەی دارایی لە پەرلەمانی عێراق وتی، "تائێستا وادەیەکی دیاریکراو نییە بۆ دەنگدانی کۆتایی لەسەر پڕۆژەیاسای بودجەی 2021ی عێراق".\nلێدوانێکی نوێی حکومەتی هەرێم لەبارەی ڕێککەوتن لەسەر بودجە\n2021.01.24 - 11:49\nمیدیاى پەکەکە زانیارى نوێ لەبارەى شەڕى گارە ئاشکرا دەکات ’شەڕ بەچڕى بەردەوامە’\n2021.02.11 - 10:26\n’’بۆ دابینکردنی موچەیە’’.. زانیارى نوێ لەسەر ڕەشنوسى بودجەى هەرێم\n2021.02.10 - 11:59


دوای كلاسیك، گه‌ڕان به‌دوای مۆدێلێكی تر له‌دیموكراسی\nوه‌ك ئاشكرایه ته‌نها به‌هه‌بونی رێكخستنی حیزبی سیاسی‌و هه‌ڵبژاردنی ئازادو بێگه‌رد، دیموكراسییه‌ت به‌دی نایه‌ت، به‌ڵكو كلیلی وه‌دیهێنانی دیموكراسیه‌ت، بریتییه له‌و فه‌رمانڕه‌وایه‌تییه دیموكراسییه‌ی كه ئه‌و ڕێوشوێن‌و دامه‌زراوانه بگرێته خۆی كه دروستكردنی بڕیاره‌كانی حكومه‌ت به‌شێوه‌ی پڕۆگرامی ڕۆژانه دیاریبكات.\nفه‌رمانڕه‌وایه‌تیه‌كی دیموكراسیانه‌ی دروست پێویستی به‌و میكانیزمه‌یه بۆ ئه‌وه‌ی له‌و ڕێگایه‌وه هاونیشتمانیان به‌شێوه‌یه‌كی ڕێكخراو بتوانن به‌شداری تێدابكه‌ن له دروستكردنی بڕیاردا. هه‌روه‌ها فه‌رمانڕه‌وایه‌تیه‌كی دیموكراسیانه‌ی دروست پێویستی به دامه‌زراوه‌نه‌یه كه لێپرسینه‌وه وبه‌رپرسیارێتی تێدابێت بۆ ئه‌وه‌ی بۆ خراپ به‌كارهێنانی ده‌سه‌ڵات سه‌رنه‌كێشێته‌وه. ئه‌و حكوماتانه‌ی خاوه‌ن جۆرێك له‌و دامه‌زراوه‌ن، كه له ژێر لێپرسینه‌وه و به‌رپرسیارێتیدان، زۆرترین توانایان هه‌یه بۆ ئه‌وه‌ی پیاده‌ی فه‌رمانڕه‌وایه‌تییه‌كی دیموكراسی بكه‌ن و له هه‌مانكاتدا پشتیوانییه‌كی گه‌وره‌ی خه‌ڵك به‌ده‌ست ده‌هێنن. به‌ڵام ئه‌م حكومه‌تانه‌ی كه خاوه‌ن دامه‌زراوه‌كانی له ژێر لێپرسینه‌وه و به‌رپرسیارێتیدانین، شه‌رعیه‌ت ده‌دۆڕێنن و توانایان بچووك ده‌بێته‌وه و كۆمه‌ڵێك گرفتی زۆریان بۆ دروست ده‌بێت.\nگوێ نه‌دان به فه‌رمانڕه‌وایێتی دیموكراسیانه‌ی دروست كه‌موكورتی ده‌خوڵقێنێ و كاریگه‌ری خراپ له‌سه‌ر هه‌موو ئاسته تاكه‌كه‌سی و ناوچه‌یی و هه‌رێمایه‌تی و نێوده‌وڵه‌تییه‌كان به جێده‌هێڵێت. نه‌بوونی فه‌رمانڕه‌وایه‌تیه‌كی دیموكراسیانه‌ی دروست بۆته مایه‌ی تێكشكان و هه‌ره‌سی زۆر وڵات، سه‌ره‌ڕای ئه‌وه‌ی كه بڕێكی زۆر له هاوكاری داراییان پێگه‌یشتووه وه‌ك یارمه‌تی ده‌ره‌كی له‌ماوه‌ی ڕابردوودا.\nپڕۆسه‌ی دیموكراسی هه‌ر له‌سه‌ره‌تای له‌دایك بوونیه‌وه‌و تا ئێستاش سیستێمێكی ئاڵۆزو پڕ كێشه‌یه، سه‌ڕه‌رای ئه‌وه‌ی خه‌ڵك به حیزبه سیاسیه‌كان له پڕۆسه‌ی هه‌ڵبژاردندا ده‌نگ ده‌دات له‌سه‌ر بنه‌مای ئه‌و به‌رنامه سیاسیه ئاشكرا و گشتگیر و داماڵدراوانه له‌به‌رژه‌وه‌ندی تایبه‌تی. له كاتێكدا كه بانگه‌شه‌ی هه‌ڵبژاردنه‌كه له‌سه‌ر بنه‌مای پێشنیار و به‌رنامه‌ی هه‌ڵبژاردنی ڕوون و ئاشكرا بووببێت، به‌ڵام هه‌ر ڕۆژی یه‌كه‌می دوای هه‌ڵبژاردن و ده‌نگدان، سیاسه‌تكاران ته‌نێ مه‌رامی جێبه‌جێكردنی به‌رنامه‌ی نهێنی و به‌رژه‌وه‌ندی تایبه‌تی بۆ بژارده‌ی سیاسی و ئابووری خۆیان پیاده‌ده‌كه‌ن، واته ئه‌و به‌رنامه‌ی كارانه‌ی كه ته‌واو پێچه‌وانه‌ی به‌ڵێنه‌كانی پێشووی هه‌ڵبژاردن و پێداویستی و ئاره‌زووه ڕاسته‌قینه‌كانی خه‌ڵكه. بۆ نموونه له به‌ریتانیا به ملیۆنه‌ها خه‌ڵك ڕژانه سه‌ر شه‌قام بۆ دژایه‌تیكردنی جه‌نگی عێراق به‌ڵام به‌ره‌نجامی ئه‌وه ڕێگای له هه‌ڵگیرساندنی ئه‌و شه‌ڕه نه‌گرت. نموونه‌یه‌كی تر بریتیه له ده‌ستوری یه‌كێتی ئه‌وروپا، له‌كاتێكدا كه هاونیشتمانیان ڕاوسه‌رنج و بیروبۆچونیان وه‌رنه‌گیرابوو، وه‌ك له یۆناندا-یاخود بیروڕایان وه‌رگیراو و ده‌نگیان له دژی داوه، وه‌ك فه‌ره‌نسا و هوڵندا، له‌هه‌ردوو باردا بیڕوڕای خه‌ڵك پشتگوێ خراوه و گوێی پێنه‌دراوه و ڕێزی لێنه‌گیراوه، له لایه‌ن ده‌سته‌بژێری سیاسیه‌وه ده‌ستوری ئه‌وروپی په‌سه‌ندكراوه له پشت ده‌رگای ڕێكه‌وتنامه‌ی ئه‌وروپیه‌وه (Euro Treaty). ئه‌مه به‌مانای ئه‌وه دێت كه‌ده‌ره‌نجامی پڕۆسه‌یه‌كی دیموكراسی، وه‌ك ڕیفراندۆم، ڕێزی لێناگیرێت له لایه‌ن ده‌سته‌بژێری سیاسیه‌وه كاتێك كه پێچه‌وانه ده‌بێت له‌گه‌ڵ بڕیاره پێشوه‌خته‌كانیان.\nئه‌مڕۆكه له جیهاندا قه‌یرانی چه‌ند لایه‌نه هه‌یه، له بواری سیاسی ساردی و گوێپێنه‌دان به مه‌سه‌له سیاسیه‌كان هه‌یه، حزبه قه‌به و باڵاده‌سته‌كان هه‌ره‌سیان هێناوه، له‌و شوێنانه‌ی كه ده‌نگدان به زۆره‌ملی نییه ڕێژه‌ی ده‌نگ نه‌دان و به‌شداری نه‌كردن له پڕۆسه‌ی هه‌ڵبژاردن زیادیكردووه. له بواری ئابووری به شێوه‌یه‌كی خێرا سامان و پاره‌ی زیاتر له ده‌ستی كه‌مینه‌یه‌ك كۆده‌بێته‌وه و خه‌ڵكێكی زۆریش زیاتر له ناو هه‌ژاریدا ڕۆده‌چن، ئه‌م دیارده‌یه له وڵاته هه‌ژاره‌كان بۆته مایه‌ی شۆرش دژی هه‌ژاری و نه‌داری ، له وڵاته ده‌وڵه‌مه‌نده‌كانی وه‌ك ویلایه‌ته یه‌كگرتووه‌كانی ئه‌مریكا بووه به‌مایه‌ی قه‌یرانی ئابووری. له بواری كۆمه‌ڵایه‌تیدا لادان و خوپێوه‌گرتی مادده هۆشبه‌ركان زیادیكردووه، كه‌س نه‌یتوانیوه چاره‌سه‌ریان بۆ دابنێت جگه له زیادكردن و فراوانكردنی به‌ندیخانه‌كان. له‌ڕووی كه‌لتووری و فه‌رهه‌نگیه‌وه دژیه‌كیه‌ك و ئاڵۆزبونێكی زۆر هه‌یه. له ڕووی ژینگه‌ییه‌وه وێرانكارییه‌كی بێ وێنه و كۆنتڕۆڵ نه‌كراو هه‌یه، دیارده‌ی به‌رزبوونه‌وه‌ی پله‌ی گه‌رماو قه‌تیسبونی گه‌رمای گۆی زه‌وی له زیادبوندایه و هه‌ندێك پێشهاتی چاوه‌ڕوانه‌كراو هه‌یه.\nوه‌ك ڕوون و ئاشكرایه كه كێشه گه‌لێكی زۆر و گرنگ هه‌ن، به ته‌نها به‌رهه‌می دامه‌زراوه‌كان نین ، ئه‌مڕۆ دیموكراسیه‌تی نوێنه‌رایه‌تیش له هه‌موو ڕۆژگارێك زیاتر بووه به مایه‌ی چڕكردنه‌وه‌ی ده‌سه‌ڵات له ده‌ستی گروپێكی كه‌م له خه‌ڵك، به‌مانایه‌كی تر له‌ئه‌مڕۆدا بووه به مایه‌ی قه‌یران، بۆیه ئه‌وه‌ی پێویسته به دیهێنانی سیستێمێكه كه ده‌سته‌به‌ری یه‌كسانی دابه‌شكردنی ده‌سه‌ڵات له نێوان سه‌رجه‌م هاونیشتمانییاندا بكا .\nدیموكراسیه‌تی سه‌راپاگیری، تێگه‌یشتنێكی تازه‌یه له دیموكراسیه‌تدا. دیموكراسیه‌تی سه‌راپاگیری، فۆرمێكی نوێیه له دامه‌زراوه‌ی كۆمه‌ڵایه‌تی، دووباره كۆمه‌ڵگا ئاوێته‌ده‌كاته‌وه له‌گه‌ڵ بازاڕ و سیستێمی فه‌رمانڕه‌وایی و سروشت. چه‌مكی دیموكراسیه‌تی سه‌راپاگیری، له دوو ترادسیۆنی میژوویی گه‌وره‌وه هاتووه، كه دیموكراسیه‌تی كلاسیكی و سۆشیالیستین، سه‌ڕه‌رای ئه‌وه‌ش هه‌ریه‌ك له ڕادیكاڵه فیمینیزم و سه‌وزه‌كان و بزووتنه‌وه ڕزگاریخوازه‌كان ده‌گرێته خۆی .\nله ڕۆژگاری ئه‌مڕۆ، یه‌كێ له خه‌سڵه‌ته بنه‌ڕه‌تیه‌كانی پۆستمۆدێرن به‌سه‌رچوونی حیكایه‌ته گه‌وره‌كانه، وه‌ك ئاین، ماركسیزم و ناشناڵیزم، ئه‌وه به‌مانای مه‌رگی ئایدۆلۆژیاكان نایه‌ت، به‌ڵكو مه‌رگی سه‌رتاپاگیر و ئه‌و خه‌ونه‌یه كه گوایه ده‌توانرێت ژیان ته‌نها له دیدێكه‌وه ڕێكبخرێت. له زۆر بارودۆخی ئه‌مڕۆدا ده‌بینرێت كه‌سێكی ئاینداری موسڵمان، كه‌سێكی كریسچیان(فه‌له)، كه‌سێكی چه‌پ، كه‌سێكی ئه‌ناركیست، هه‌موو پێكه‌وه به‌ته‌نیشتیه‌كه‌وه ده‌ڕۆن و یه‌ك دروشم ده‌ڵێنه‌وه، بۆ نمونه( دروشمی دژ به شه‌ڕ). مرۆڤ پێی سه‌یره چی ئه‌م هه‌موو دژانه كۆده‌كاته‌وه، به‌ڵام بیركردنه‌وه پرسیاركردن به‌م شێوه‌یه، له‌سه‌رده‌می پۆستمۆدێرندا، هه‌ڵه‌یه. په‌راوێزبوون له‌سه‌رده‌می پۆستمۆدێرندا، له‌زۆر جاردا ڕۆڵی چه‌ق ده‌بینێت. له پۆستمۆدێرندا په‌راوێز ده‌رفه‌تی هه‌یه بێته زمان، قسه‌بكات و قسه‌ی له‌سه‌ربكرێت. ئیتر ئه‌م په‌راوێزه شێته، ئافره‌ته، كه‌مینه‌یه، بیانییه، ئه‌و خه‌ڵكه‌ی كه ئه‌ندامی حیزبه‌كان نین، دیاره په‌راوێز مه‌رج نییه كه‌مینه‌بێت. ده‌كرێ زۆر به ئاسانی، له دۆخی ده‌سه‌ڵاتی ده‌سته‌بژێردا، زۆرینه‌ی خه‌ڵك په‌راوێزن .\nبه‌جۆرێك، جیهان له‌گه‌ڵ ده‌ستپێكردنی هه‌زاره‌ی نوێدا، ڕووبه‌ڕوی چه‌ندین قه‌یرانی فره ڕه‌هه‌ند بۆته‌وه ( ئابووری و ژینگه‌یی و كۆمه‌ڵایه‌تی و فه‌رهه‌نگی و سیاسی). هه‌روه‌ها له ماوه‌ی چه‌ند سه‌ده‌یه‌كی ڕابردوو ده‌ره‌نجامی دیموكراسیه‌تی نوێنه‌رایه‌تی و ئابووری بازاڕ، بووه به‌مایه‌ی چڕكردنه‌وه‌ی ده‌سه‌ڵات له‌ده‌ستی چه‌ند بژارده‌ی جیاواز (various elites). به‌و مانایه، دیموكراسیه‌تی سه‌راپاگیری، دابه‌شكردنی ده‌سه‌ڵات به‌سه‌ر هه‌موو ئاسته‌كاندا ده‌گرێته خۆی، ئائه‌مه به‌مانای یۆتۆپیا نایه‌ت( مانا خراپه‌كه‌ی ئه‌م ووشه‌یه)، به‌ڵكو ئه‌وه تاكه ڕێگای ده‌رچوونه له‌م قه‌یرانه‌ی ئێستادا.\nله‌دماهی، له‌پرسوباسێكی له‌گه‌ڵ بی.بی.سی پڕۆفیسۆر فرانسیس فۆكۆیاما ده‌ڵێت:"به ڕوانگه‌ی من به‌های دیموكراسی له‌وه‌دایه جۆره كارامه‌ییه‌ك له حكومه‌ته كه بواری ئه‌وه ده‌داته خه‌ڵكی ئه‌گه‌ربێت و ڕكابه‌ره‌كانیان هه‌ڵه بكه‌ن یا گه‌نده‌ڵ بن یا كارگه‌لێك پێچه‌وانه‌ی خواستی خه‌ڵكی ئه‌نجام بده‌ن، لێپرسینه‌وه‌یان له‌گه‌ڵ بكه‌ن و من وه‌ها بیرناكه‌مه‌وه كه دیموكراسی به‌هایه‌كی ڕۆژئاوایی بێ، به‌ڵگو ڕێگایه‌كی شیاوه بۆ به‌ڕێوه‌بردنی هه‌موو كۆمه‌ڵگه" .\nدکتۆرا لەسیستێمی یاسای نێودەوڵەتی‌و ماستەر سیستێمی یاسایی ویلایەتەیەکگرتووەکانی ئەمریکا\n1 یەکەم وتاری ساڵانەی سەرۆک بایدن لەبەردەم کۆنگرێس\n2 زانستکاران‌و زانایانی جیهان یەکیانگرتووە بۆ بەرەنگاربونەوەو دۆزینەوەی چارەسەری پەتاکە


به‌وێنه... رێوڕه‌سمی حه‌جی ئه‌مساڵ ده‌ستی پێكرد\nئاژانسی هه‌واڵی سعودیه (واس) بڵاویكرده‌وه كه ئه‌مڕۆ چوارشه‌ممه له‌ژێرچاودێرییه‌كی توندی خۆپارێزیدا به‌رامبه‌ر ڤایرۆسی كۆرۆنا و به‌به‌شداری 10 هه‌زار موسڵمان، رێوڕه‌سمی حه‌ج له مه‌ككه ده‌ستیپێكرد.\nئاماژه‌ی به‌وه‌شداوه كه، به‌هۆی بڵاوبوونه‌وه‌ی ڤایرۆسی كۆرۆنای نوێوه، ئه‌مساڵ ته‌نها 10 هه‌زار كه‌س به‌شداری رێوڕه‌سمی حه‌ج ده‌كه‌ن، له كاتێكدا ساڵی رابردو دوو ملیۆن و 500 هه‌زار موسڵمان به‌شدارییان كردبوو.\nوەزارەتی حەج و عومەرەی سعودیەش بە هاوكاری لەگەڵ وەزارەتی تەندروستی وڵاتەكە ڕێوشوێنی تەندروستی پێویستیان بۆ پاراستنی حاجیان گرتووەتەبەر.


بەکارهێنانی چەکی کیمیاوی دژی کورد لە ساڵی ١٩٨٧ لە بەر ڕۆشنایی بەڵگەنامە فەرمییەکانی عیراق – Dengekan\nبەکارهێنانی چەکی کیمیاوی دژی کورد لە ساڵی ١٩٨٧ لە بەر ڕۆشنایی بەڵگەنامە فەرمییەکانی عیراق\nbyJabar Kadir\tSeptember 27, 2016\tGeneral, Genocide\nئەو بەڵگەنامە فەرمییانەی دەوڵەتی عیراق کە هێزەکانی ئەمێریکا دەستیان بەسەردا گرت و دواتر وەزارەتی بەرگری ئەو وڵاتە لە سەر تۆڕی ئینتەڕنێت بڵاویکردنەوە، ڕۆشنایی دەخەنە سەر ئەو پەلامارە کیمیاوییانەی کرانە سەر گوند و ناوچەکانی کوردستان لە نیوەی یەکەمی ساڵی ١٩٨٧، واتا بەر لە کیمیابارانکردنی هەڵەبجە بە نزیکەی ساڵێکی تەواو. ئاشکرایە کە ڕژێمی بەعس لە ساڵی ١٩٨٣ چەکی کیمیاوی لە دژی هێزەکانی ئێران لە بەرەکانی شەڕ بەکاردەهێنا. بە پێی ئەو زانیارییانەی لە بەردەستدان لە ١٩٨٦ و ١٩٨٧ سوپاکەی سەدام پێشمەرگە و ناوچە ئازادکراوەکانی کوردستانی کیمیاباران ئەکرد.\nوێنەی بەڵگەنامەکان و دەقە ئەسڵییەکەیانم بە هەردوو زمانی عەرەبی و ئینگلیزی لە نامیلکەیەکی (٨٠) لاپەڕەییدا لە ئەکایمیای کوردی لە ساڵی ٢٠١١ بڵاوکردەوە. پوختەی ئینگلیزییەکەشم لە ساڵی دواتردا لە کۆنفرانسێکدا، کە لە پاڕلەمانی یەکێتی ئەوروپا ڕێکخرابوو پێشکەش کرد. بە پێویستم زانی بیانکەم بە کوردی و بیانخەمە بەردەست خوێنەری کورد.\nبەڵگەنامەکان بە ڕاشکاوەیی بەشداربوونی فەرمانگە و دامەزراوە سەربازی و هەواڵگرییە جۆراو جۆرەکان لە نەخشەدانان و جێبەجێکردنی ئەو قەسابخانە خوێناوییانە دەخەنەڕوو. زۆر بە ڕوونیش بەرپرسیارێتی ڕاستەوخۆی خودی سەدام حوسێن دەرئەخەن. وردەکاری ئەو پەلامارانە و شوێنەوارە ترسناکەکانی بۆ ساڵانێکی زۆر بە شاراوەیی هێڵرانەوە. لە عیراقی “فیدیراڵ ودیموکراتی” دوای سەدام حوسێنیشدا کەسانێکی زۆر بە کاربەدەستانی تازەشەوە باوەڕ بەم بەڵگانە ناکەن و بە پڕوپاگەندەی کوردی لەقەڵەم دەدەن. هەندێکیشیان بە ئاشکرا خۆزگەی ئەوە دەخوازن، کە بەعس هەموو کوردی لە کۆڵیان بکردبایەتەوە.\nهەموو جیهان بە هۆی کیمیابارانکردنی هەڵەبجەوە لە ١٦ مارتی ١٩٨٨ ئاگاداری لاپەڕەیەکی ڕەشی ئەو تاوانانە بوو کە بەعس لە کوردستان ئەنجامی دەدان. ڕاپەڕینی بەهاری ١٩٩١ پەردەی لە سەر زۆر لە تاوانەکانی بەعس لە کوردستان هەڵماڵی. بۆ یەکەمین جار لە ناوخۆی کوردستان دەرفەت پەیدا قوربانییەکان بەشێک لەو کارەساتانە بگێڕنەوە کە بەعس بەسەری هێنابوون. پێشمەرگە و دانیشتوانی گوندەکان چیرۆکی بەشێک لەو پەلامارانەیان بۆ ڕۆژنامەنووسانی بیانی گێڕایەوە. هێشتا کەس دەستی بە بەڵگەنامە فەرمییەکانی دەوڵەت نەدەگەیشت بۆ ئەوەی وێنە گەورەکە پیشان بدات.\nپرسەکانی ئامادەکاری و نەخشەدانان بۆ ئەو پەلامارانە و میکانیزمی بیرۆکراسییانەی دام و دەزگا هەواڵگری و سەرکوتکەرەکانی دەوڵەت بۆ جێبەجێ کردنیان تا نیسانی ٢٠٠٣ بە شاراوەیی مانەوە، نەک تەنها بۆ خەڵک، بەڵکو بۆ ئەوانەشی کە خەریکی لێکۆڵینەوە بوون لە وردەکارییەکان. کۆماری ترس و دەوڵەتی ڕێکخراوەی نهێنی هەموو هەوڵێکی گرتبووە بەر بۆ ئەوەی ئەو تاوانانە بە نهێنی بمێننەوە. هەموو شوێنەوارێک کە دەبووە هۆی ئاشکرابوونی ئەو تاوانانە لە کوردستان و شوێنەکانی تری عیراقیش لە ناودەبران. ڕاگەیاندنی زۆربەی خاکی کوردستان وەک ناوچەیەکی داخراو و قەدەغەکراو، شەهیدکردنی ئەوانەی هەوڵیان ئەدا خۆیان لەو دۆزەخە ڕزگار بکەن، کاری حکومەتی ئاسان کردبوو بۆ شاردنەوەی ئەو کارەساتە و هەوڵی سڕینەوەی شوێنەوارەکانی.\nهەموو ئەو بەڵگەنامانەی زانیارییەکیان تێدا بوو لە بارەی ئەو تاوانانە یا سەبارەت بە میکایزمی بیرۆکراسیانەی ئامادەکاری، نەخشەدانان، جێبەجێ کردنی پەلامارەکان و “چنینەوەی ئەنجامەکان” وەک دام و دەزگا حکومییەکان لە نووسراوە فەرمییەکاندا وەسفیان دەکرد، تا ڕووخانی ڕژێم لە بەغدا هەڵگیرا بوون و بۆ کەس نەبوو بیانبینێت، باسی لێکۆڵینەوە لە بارەویەناوە هەر مەکە.\nمایەی خەمگینی و نیگەرانییە ژمارەیەکی زۆر لەو بەڵگەنامانە لە نێوبران، دزران و فرۆشران، هێزەکانی ئەمێریکا و ئەم حیزب و ئەو گروپ دەستیان بەسەردا گرتن و توێژەران هەلێکی دەگمەنیان لە دەستدا بۆ ئەوەی بە شێوەیەکی زانستی لێیان بکۆڵنەوە و وێنەی تاوانەکانی ڕژێم بکێشن. ئێستاش گوێمان لێدەبێت چەند فەردەی لای ئەم و ئەوە. بەشێکی گرنگی مێژووی کورد لە باشوری کوردستان بە هۆی ئەم کارانەوە لە تاریکیدا مانەوە. دەکرا ئەم بەڵگەنامانە ببنە بەشێکی گرنگ لە ئەرشیفخانەی نیشتمانی کوردستان، کە تا ئێستاش تەنها وەکو بیرۆکەیەک دێت و دەچێت و نەهاتۆتە دی. ئەم بەڵگەنامانە بەشێکن لە یادەوەری گشتی گەلان و لە ڕێگەیانەوە تیشک دەخرێنە سەر ڕووداوەکان و بە شێوەیەکی زانستییانە بۆ خەڵک ڕووندەکرێنەوە.\nڕووداو و کارەساتەکانی دوای لە ناوچوونی ڕژێمیش ڕێگەی ئەوەیان نەدا ناوەندە زانستی و ڕۆشنبیرییەکان بپەرژێنە سەر ئەو کارە. کاربەدەستانی کورد لەم بارەیەوە زۆر خەمساردن. ئەوان کە ڕۆڵەکانی گەلەکەیان دیارترین قوربانی ئەو ڕژێمە خوێنڕێژە بوون، هیچ پەرۆشییەکیان بۆ بە ئەرشیفکردنی ئەو تاوانانە بە شێوەیەکی زانستییانە تا ئێستا پیشان نەداوە. ئەوەی کراوە و دەکرێت لەم بوارەدا هەوڵی تاکە کەسییە، کە بەداخەوە لە توانایدا نیە ئەم ئەرکە گەورەیە بەجێ بێنێت.\nئەو بەڵگەنامانەی لێرە دەیانخەینە ڕوو بریتین لەو نووسراوانەی لە نێوان سەرۆکایەتی کۆمار، هەواڵگری گشتیی سەربازیی، سەرۆکایەتی ئەرکانی سوپا و فەرماندەی هەردوو لەشکری یەکەم و پێنجەمدا لە ( ١٠ ئازاری ١٩٨٧ بۆ ٦ نیسانی هەمان ساڵ) هاتن و چوونە. بەڵگەنامەکان تایبەتن بە بەکارهێنانی چەکی کیمیاوی لە ناوچەکانی تەکیە، بەلەکجاڕی سەر بە ناحیەی قەراخ و دۆڵی بالیسان لە سەر ڕێگەی سەرەکی نێوان چوارقوڕنە و خەلیفان.\nبەڵگەنامەکان بە زمان و دەستەواژەکانی بەعس نووسراون. گوتاری بەعس گوتارێکی پەلاماردەر و قێزەون بوو. لەو گوتارەدا نەیارانی دەسەڵات هەموو بە تێکدەر و بەکرێگیراو ناو دەبران. تەنانەت لە بەڵگەنامە و نووسراوە فەرمییە نهێنییەکانیشدا قەت بە ناوی خۆیان نێو نەدەبران. هەمیشەش پاساوی گونجاوی هەبوو بۆ ئەو هەڵسوکەوتە دڕندانەیە لە دژی نەیارە سیاسییەکانی. هەمیشە بە مەبەست باسی هێزی پێشمەرگە و سوپای پاسدار لە تەک یەکدا دەکرد بۆ ئەوەی بە لێکدانەوەی خۆی ئەوە لە مێشکی هەموو لایەک جێگیر بکات، کە ئەمانە شەڕی بەعس لە دژی ڕژێمی ئێران و کرێگرتە کوردەکانێتی.\nلەو سەردەمەدا نەک تەنها کاربەدەست و بەرپرسی سەربازی، بەڵکو بەرپرسانی فەرمانگە و دامەزراوە مەدەنییەکانیش کاتێک نووسراوێکیان ئیمزا ئەکرد، ناویان لە سەر نووسراوەکە نەدەنووسرا، تەنها ئاماژە بە پلە و پایەی بەرپرسیارێتیان دەکرا. لەم نووسراوانەشدا هەمان شت پەیڕەوکراوە، بۆیە تەنها ئاماژە بە پایە و بەرپرسیارێتی ئەو کەسانە کراوە کە نووسراو و بەڵگەنامەکانیان ئیمزا کردووە. هەڵبەتە کارێکی زەحمەت نیە مرۆڤ بزانێت کێ دەمە کام پلە و بەرپرسیارێتی هەبوو. ئاشکرایە کێ ئەو دەمە سەرۆکی هەواڵگری سەربازی عیراق و فەرماندەی سوپای یەک و پێنج بووە.\nلە بەشەکانی داهاتوودا ناوەڕۆکی بەڵگەنامەکان دەیخەنە بەردەم خوێنەران.\nPrevious گفتوگۆی ڕادیۆ دەنگی ئەمریکا لەگەڵ نووسەر سەلام عەبدوڵڵا سەبارەت بە بارو دۆخی کوردستان\nNext کۆتایی حزبی کوردی: وادەیەکی درەنگ بەڵام چاوەڕوانکراو … نەوزاد جەمال\nله سوچێکی پەنجەرەکەتەوه … سەدا جەودەت\nخه‌ونه‌كانی گوڵ …وه‌ڕگێرانی له‌عه‌ره‌بییه‌وه: فه‌رهادئه‌حمه‌دبه‌رزنجی\nلە باوەشی هیوا …. یوسف ئیبراهیم\nرەگەزپەرستانی تورکیا داوای کوشتنی پەنابەرانی سوریا دەکەن.. رەزا شوان\nژیان لە سەردەمی کۆرۆنادا گەڕان بەدوای دیوە ئیستاتیکییەکەی ژیاندا …\nسوێندخواردنی بەرپرسان … کارا فاتح\nكورد ئەنفالی هەیە، بەڵام…!… د. هێرش رەسوڵ\nدوو ده‌ق …دكتۆره : سجال ئه‌لركابی … وه‌رگێڕانی: سه‌ردار جاف


پەنابەرێکی عێراقی بە تۆمەتی لاقەکردنی منداڵێک دیپۆرت دەکرێتەوە\nمیدیاکانی ئوسترالیا بڵاویانکردەوە، پەنابەرێکی عێراقی لە ئوسترالیا، بە تومەتی دەستدرێژی سێکسی بۆ سەرمنداڵێکی سێ ساڵان، بە چوارساڵ و نیو زیندانی سزا درا و دوای تەواوبوونی سزاکەشی دیپۆرت دەکرێتەوە.\nسەبارەت بە ڕوداوەکە، لە هەواڵێکدا کە میدیاکانی ئوسترالیا بڵاویانکردەوە، رایانگەیاندوە" ڕووداوەکە ساڵی ( ٢٠١٦ ) لە ویلایەتی وێڵزی باشوور ڕوویداوە کاتێک کچێکی تەمەن سێ ساڵان لە کاتی بازارکردنی لەگەڵ دایکی، لە یەکێک لە مۆڵەکانی ئەو وڵاتە ون بووە، دواتر لە لایەن ئەو پەنابەرە عێراقییەوە لە نهۆمی ژێر زەوی دۆزراوەتەوە".\nسەبارەت بە ناسنامەی پەنابەرەکە، میدیاکان ئاشکرایان کردوە" پەنابەرەکە ناوی محمەد حەسەن بەیاتییەو تەمەنی ( ٣٠ ) ساڵە ماوەی ( ١٠ ) ساڵە لە ئوسترالیا دەژی".\nلە درێژەی هەواڵەکەدا هاتوە" محەمەد حەسەن دوای دۆزینەوەی منداڵەکە، لەبری بەکارهێنانی ئەسانسۆر قادرمەی ڕەیڕەوێکی شاراوە لە موڵەکە بەکارهێناوە بۆیە ماوەی ( ١١ ) خوڵک لە چاوی کامیراکانی چاودێری دیارنەبووە".\nلە ڕاپۆرتی پۆلیسدا هاتووە" دوای ڕادەستکردنەوەی منداڵەکە بە خانەوادەکەی، بە دایکی وتووە ئەو کارمەندە چووکی پیشان داوە داوای لێکردووە دەستی لێبدات، لە هەمانکاتیشدا دەستی لە جلەکانی ژێرەوەی منداڵەکە داوە".\nلە بەشێکی تری هەواڵەکەدا هاتوە هەرچەندە، بەیاتی نکوڵی لەوە کردوە کە کارێکی لەوشێوەی ئەنجامدابێت و بە دادوەری لێکۆڵینەوەی وتووە" بۆیە منداڵەکەی لە قادرمەکانەوە هێناوەتە سەرەوە، چونکە دایکی منداڵەکە لەوکاتد لە یەکێک لە دوکانە نزیکەکانی ئەو شوینە بووە، بەڵام دادوەر وتەی ئەو کارمەندەی ڕەتکردوەتەوە بە ( قسەی پڕوپوچ وەسفی کردوە )".\nبەپێی میدیاکانی ئوسترالیا ئەمڕۆ ( چوارشەممە ٢٨ی ئاب)، دادگایەکی ئوسترالیا سزاکەی بەسەردا سەپاندووە.\nهەروەها میدیاکان ئاشکرایان کردوە" بە گوێرەی بڕیاری دادگا، بەیاتی تا مانگی تەموزی ( ٢٠٢١ )لە زینداندا دەمێنێتەو، دوای کۆتایی ماوەکەشی دیپۆرتی عێراق دەکرێتەوە"\nمیوانی سه‌رهێڵ: 204\nکۆی سه‌ردان: 18838478


بە درێژایی مێژووی بەشەرییەت ، لە بەرپرسانی کورد ڕووقایمتر نەبووە\nمیرۆسلاف كڵۆزە پاڵێوراوە ببێتە ڕاهێنەری لاوانی ئەڵمانیا بەهۆی یاری میلان كێشە دەكەوێتە ژووری خۆگۆڕینی یاریزانانی میلان ریال مەدرید گورزێكی كوشندەی بەركەوت لەخولی نایابی عێراق هەولێر دەبێتە میوانی مینا خولی نایابی عێراق بە بردنەوەی زاخۆ لە نەورۆز دەستی پێكرد\nعادل حسن 17/05/2021 - 09:51 وتار\nلەسایەی دەسەڵاتداری ئەوان سەدان مامۆستا تەنها بە تاوانی داواکردنی مافە ڕەواکانیان دەستگیرکران ، هەندێکیان تائێستاش لە زینداندان ، هاوکات چەندین مامۆستا شەهیدبوون ، هەر لەسایەی دەسەڵاتی ستەمکارانەی ئەوان مامۆستا شەقی تێ هەڵدرا .\nهەشت ساڵە لەسایەی ئەوان مامۆستایان برسی و بێمووچە دەکرێن و بە پاساو و ناوی جۆڕاوجۆر چەند جۆڕە دزییەکی ئاشکرا لە مووچە و بژێوی مامۆستایان دەکرێت .\nسەرەڕای ئەوەی ئەو بێحورمەتییەی بەرپرسانی وەزارەتی پەروەردە و حکوومەت بە پرۆسەی پەروەردە و خوێندیان کردووە لە دواکەوترین وڵاتی دونیا و بەدرێژایی میژوو وێنەی نەبووە و نییە .\nکەچی بەرپرسانی حکومەت و حیزبە حکومڕانەکان زۆر ڕووقایم و بێ شەرمانە بروسکەی پیرۆزبایی بۆ ساڵڕۆژی ڕێکخراوێکی ئێکسپایەری مامۆستایان دەنێرن و کۆمەڵێک قسەی زلی بێکردار ڕێز دەکەن ، کۆمەڵە قسەیەک نەخۆیان بڕوایان پێیەتی نە یەک ووشەی لێ جێ بەجێدەکەن ، هێندەیان لەو دڕۆیانە دووبارە کردۆتەوە ، ئەگەر ڕوویان هەبێت لە کۆڕێکدا ڕووبەڕوو بە مامۆستایانی بڵێن هەمووان وەکو زنجیرە درامای ژاڵە دەڵێین\nلەبەرمانە ، لەبەرمانە\nکۆمەڵ قسەیەک منداڵەکانیشمان گاڵتەیان پێێ دێت .\nڕۆژێک کاکە بارانی کوڕم داوای شتێکی لێکردم ، منیش ووتم بەسەرچاو\nئەویش ووتی باوکە تۆش بووی حکومەت ، هەر دەڵێی بەسەر چاو و هیچت دیار نییە .\nمیرۆسلاف كڵۆزە پاڵێوراوە ببێتە ڕاهێنەری لاوانی ئەڵمانیا\nبەهۆی یاری میلان كێشە دەكەوێتە ژووری خۆگۆڕینی یاریزانانی میلان\nریال مەدرید گورزێكی كوشندەی بەركەوت\nلەخولی نایابی عێراق هەولێر دەبێتە میوانی مینا


شه‌یخی ئیسلام ئیبنوته‌یمییه - إبراهیم محمد العلی\nموضوع: شه‌یخی ئیسلام ئیبنوته‌یمییه - إبراهیم محمد العلی الأربعاء يونيو 07, 2017 10:48 pm\nزنجیره‌ی كه‌ڵه‌پیاوانی ئیسلام 4\nشه‌یخی ئیسلام ئیبنوته‌یمییه\nسوارچاكی مه‌یدانی بانگه‌واز و چاكسازی\nإبراهیم محمد العلی\nوه‌رگێڕانی: حه‌سه‌ن بابه‌كر\nبڵاوكار: نووسینگه‌ی ته‌فسیر - هه‌ولێر\nچاپی: دووه‌م 1437 - 2016\nئیبنوته‌یمییه‌ی حه‌ڕرانی، كه له سه‌ده‌كانی حه‌وت و هه‌شتی كۆچی ژیاوه، زانایه‌كی شاره‌زا و پایه‌به‌رزی ئیسلام و موجته‌هیدێكی ڕه‌هابووه، ئیسلامی به‌شێوه‌یه‌كی گشتگیر ڕانواندووه، ئاڵاهه‌ڵگری چاكسازی و داهێنان و نوێ بوونه‌وه بووه، له به‌رانبه‌ر بیروڕاو تێڕوانینی پێڕ و تاقم و مه‌زهه‌به لاده‌ره‌كان و سته‌م و داگیركاری ته‌تاردا، هه‌ڵوێستی شیاو و مه‌ردانه‌ی هه‌بووه، فه‌رمانی به چاكه‌و ڕێگری له خراپه كردووه و ئه‌وه‌ی به‌ڕاستی زانیبێ، بێ سڵه‌مینه‌وه له چوارچێوه‌ی قورئان و سوننه‌تدا گووتوویه‌تی و له لۆمه‌ی لۆمه‌كاران نه‌ترساوه.\nزانیاری ناوبراو به ئه‌ندازه‌یه‌ك فراوان و جێی متمانه بووه، كه موسڵمانان له زۆر شوێنی ئه‌م سه‌رزه‌مینه، به جیوازی ڕه‌نگ و ره‌گه‌ز و زمان نه‌ته‌وه و مه‌زهه‌به فیقهییه‌كانه‌وه، سوودیان له به‌رهه‌مه‌كانی بینیوه و به‌ڕێزه‌وه سه‌یریان كردووه.\nبه‌ڵام به‌داخه‌وه كه‌سانێكی نه‌شاره‌زا به كه‌سایه‌تی ئه‌و زانا گه‌وره‌یه هه‌ن، له نزیك و دوور، قسه‌ی ناشایسته به‌رانبه‌ری ده‌ڵێن، كه له‌بری ئه‌وه ده‌بوایه له ڕوی زانیاری شاره‌زاییه‌وه، كه‌سه‌كان هه‌ڵبسه‌نگێنن و به‌رانبه‌ریان هه‌ڵویست بنوێنن و تفه‌نگ به تاریكییه‌وه نه‌نێن، چونكه هه‌موو كه‌سێك له قیامه‌تدا بارمته‌ی قسه و كرده‌وه‌كانییه‌تی.\nعدل سابقا من قبل ابو علي الكردي في الأربعاء مايو 19, 2021 8:13 am عدل 1 مرات\nموضوع: رد: شه‌یخی ئیسلام ئیبنوته‌یمییه - إبراهیم محمد العلی الأربعاء يناير 31, 2018 7:12 am